text:
Nai Kabakaba Vei Karisito
Nai Kabakaba Vei Karisito
A I Vakamacala
Kevaka me da vakatudaliga ka vakarorogo, eda na rogoca rawa na Nona kaci loloma ni veisureti na noda i Vakabula, “Lako mai vei Au.” Na kaci oqo, sa i vakaraitaki ni Nona yalololoma, kei na Nona kauwaitaka na noda sa ciri yawa tiko mai Vua na noda Kalou. Sa vakavuna talega na totolo ni nodra gadreva na veivuke nei Jisu e lewe vuqa, ka vakauqeta na lomadra me ra lesu ki na vale nei Tamadra. KK 7.1
Era na dautaroga na taro ka taroga ko Tomasi, “Au na kila vakaevei na sala?” Sa vaka me yawa sara na vale nei Tamaqu, ka rui dredre na kena sala. A i kabakaba cava au na muria me'u yaco kina ki vale? KK 7.2
Na yaca ni vola oqo sa na vakaraitaka ga vakataki koya na kena i naki. E dusivaki Jisu, ko Koya walega e na rawa ni vakaceguya na gagadre ni yalo, ka na liutaka na nodra i kalawa kecega na dauvakatitiqa kei ira era lomaloma rua ki na “gaunisala ni vakacegu.” E na liutaki ira mai na dua na i kabakaba ki na dua tale e na nodra vakasaqara na yalododonu kei na i vakarau cecere ni gaunisala ni bula vakarisito. Era na kunea na veivakalougatataki kevaka era soli ira vakaoti Vua na Kalou. Era na vakaivotavota e na i nuinui tudei, ka nodra na loloma ni veivakabulai kei na Nona kaukauwa na nodra i Tokani na i valavala ca. Na i vakasala e volai e na i vola oqo, sa kauta mai na veivakacegui kei na i nuinui ki na vuqa na yalo era leqa, ka vukei ira e lewe vuqa na i tokani i Karisito me ra muria na we ni yavana na nodra i liuliu vakayalo, e na nuinui dei kei na marau levu. Sa nuitaki ni na yaga vakakina vei ira tale eso era gadreva tu na veivuke vakaoqo. KK 7.3
Meda raici Jekope mada. A rere ni a nanuma ni nona i valavala ca sa tawasei koya tani mai Vua na Kalou. A davo sobu ko koya ka moce, “A sa tadra, ka raica e dua na i kabakaba balavu sa tu e na vuravura, a sa yacovi lomalagi na muana.” Na i kabakaba oqo sa vakaraitaka vua na kedrau vauci vata ko vuravura kei lomalagi, ka sa vakadinadinataki e na nona rogoca na vosa ni veivakacegui loloma mai Vua ka tiko e na mua ni kabakaba mai cake. Me da masuti Koya me vakayacora vakakina vei keda na veiliutaki vakalomalagi e na noda sa wilika na i tukutuku ni veivakabulai e vakaraitaki e na i vola oqo. KK 7.4
Ko ira na, Dautaba i Vola.


c: text/html

text:
ITAUKEI - STATEMENT BY THE PERMANENT SECRETARY FOR HEALTH & MEDICAL SERVICES DR. JAMES FONG - 29.04.21
29/04/2021
Bula Vinaka.
Sa tekivu bera vakalailai na kacivaki ni itukutuku, Me vaka au sa kacivaka oti keitou dikeva tiko na virus ena loma ni 24/7. Ko ira na vakadeitaki esega ni dau yaco totolo mai na kena vakadeitaki. Ni kua esa so tale na itukutuku e bera mai ka sa kauta mai na bolebole vou kina iwalewale e vakayacori ka keitou solia kina neitou gauna ena yakavi ni kua me vakadeitaka ni vakamatatataki na veiveisau oya kina lewei Viti.
Ni bera nida tekivu au kila ni levu veikemuni e tiko na nodra kauwai baleti ira na tauvi ira tiko na COVID-19. Au rawa ni vakadeitaka ni sega ni dua e tauvimate bibi. Keitou sa dikevi ira kece tiko vakamatua na gadreva na veiqaravi voleka ena gauna era gadreva kina.
E kani rarawa ni oya walega ne itukutuku ni veivakadeitaki edaidai.
Ni oti nodra dikevi e 605 ena loma ni 24 na auwa – esa lima na noda kisi vou me ripotetaki ki Viti.
Ko irau na imatai ni rua na vuvale ni veitaratara ka kacivaki taumada era sa dikevi ka qaravi vakatikitiki. Na imatai na yalewa yabaki 25 ka tiko mai Vunimono na kena ikarua na nona nei yabaki 52.
Na ikatolu ni kisi e dua na pasidia ka gole mai Papua Niu Kini ena Vakraubuka na ika 9 ni siga ni Evereli. E deikevi vakatolu ka sega ni kune vua na ivakatakilakila nib era ni biuti PNG. Ka dikevi vakarua e na Tanoa ka galala talega kina nib era ni suka ena iak 23 ni Evereli.
Sa qai lai dikevi tale e Navua ka kunei ni sa tiko vua na ivakatakilakila ni matetaka oqo. Sa vakatikitikitaki tiko ena gauna oqo. Sa rawa ni keitou vakadeitaka ni a veitaratara okoya kei na kisi naba 95 – na tagane vakawaiti mai Makoi ena siga ni nona vakagalalataki mai Tanoa. Sa ivakaraitaki ni kena rawa ni cila ki tuba na manumanu meca ni mate oqo.
Keitou sa dikevi ira rawa e 98 era a vakasukai mai na Tanoa ena ika 12 ni siga kina ika 25 ni siga ni evereli, 82 vei ira oqo era sa dikevi ka tukuni vei ira mera tiko vakadua ga e vale. Era sadikevi tiko ena ikarua ni gauna na ilala oqo kara sa tarai yani na vo nil ewe 16.
Na ika 68 na tagane yabaki 68 mao Rakiraki ni oti non alai dikevi e na vale ni bula mai Rakiraki ena vuku ni nona vuvu keina matetaka. Se bera ni matata na vanua e yacovi koya kina na manumanau ni mate oqo.
Sa toso tiko na veivaqaqai ni tiko vakatikitikitaki tiko na tagane oqo.Keitou rawa ni vakadeitaka ni tiko tale eso vakataki koya ena keda maliwa. Kevaka o vakila ni veilecayaki na yagomu e na vanua cava ga e Viti yalo vinka ripotetaka yani kina vakanua ni dikevi o voleka kina.
Na ika lima ni kisi a deikvi rawa ena iyalayala ni noda curuvanua. Esa yabaki 23 na tagne oqo ka vuka mai Guyana ki viti kele tiko mai ena ika 22 ni Evereli ena NZ 952 mai Okaladi. Sa vakadeitaki ni tiko vua na mate oqo ena gauna e lako curuma tiko kina na 14 na siga ni tiko vakatikitiki mai Nadi.
Sa toso tikoga na nodra dikevi tiko na kisi vou, Eda kauwai vakalevu vua na nei mai Vunimono baleta ni cakacaka e vale ni culacula.Sa sogo nona vanua I cakacaka ena gauna keitou kacivaka ena Moniti. Era sa dikevi kece tiko na cakacaka vata na marama oqo.Na neitou lalawa ena bogi ni kua me keitou curu vale vakalevu ka rawa me 80 na pasede.
Ia na ika 110 ni kisi e tiko mai Rakiraki e sega talega ni matata se yacovi koya mai vein a mate oya. Ia eda vakavinavinaka ni sa qai dikevi rawa edua na kena ituktukutuku.
Na vuvale ni tagene oya era sa vakatikitikitaki. Sa dikevi talega e 40 era veitaratara vata kya kei na 406 tale mai Ra.
Ia na kisi naba 111 – mai na ikumumuni mai Makoi ka gole ki Vunimono- e kauwaitakai talega vakalevu baleta na levu ni nona veilakoyaki me tekivu ena ika 14 ni Evereli na gauna ese qai kunei kina. Oya e tautauvata ni 2 na macawa ni veilakoyakie Viti Levu oaya na vuna keitou saga sara kina vakaukauwa mera kilai na veitaratara vata kaya.
Keitou nuitaka ni ririko ni kena dewana matetaka oqo ena lailai sobu baleta ni sega tale ni dua na ivakatakilakila e kene vua ena mua ni macawa oqo. Ian a vakanuinui es ega ni kena iwali. Baleta ni vakaitavi tiko ena gunu yaqona keina veiwasei kavuru kei ira nona itokani kei na vuvale. Eso beka vei ira sa rawa ni dewa vei ira na manumanu meca ni mate oqo oqo. Sa sega nirawa ni da vakalaiva oya.
Ni tauri vata, na vei kisi sa kilai rawa tiko nikua kei na veika eda tawa kila rawa tiko nikua esa dusia vei keda ni dua na veidewavi vakarabailevu ena loma ni noda itikotiko.
Eda vakabauta ni da rairai tiko beka ena itekivu ni imoimoi totolo sara ni toso cake vakatotolo ena wiliwili ni tamata tauvi ira.
E vuqa na lewenivanua era sa taura sara tiko vakabibi na tukutuku ni ririko oqo. Sa tiko vei kemuni na neimami vakavinavinaka. Ia "e vuqa vei keimami" e sega ni veirauti na veitokoni oqo.
Na lewenivanua kece ena noda vanua vakayadua e dodonu me cakacaka vakavuku, dausavata wasoma na ligamu, ka tiko ga e vale. Se levu tikoga na veitosoyaki ena kedra maliwa na tamata taucoko.
Yalovinaka tikoga e vale, mo tiko ga e vale. Kevaka e tiko e dua na ivakarau ni tukutuku e bibi cake mai na kena oqo, o ya: Tiko ga e Vale.
Oqo na vanua eda na taqomaki vinaka kece kina. Ia kevaka e tiko e dua na itukutuku au via tarogi ira kece tiko mai me ra vukei keimami ena kena vakatetei, oya mera vakayaloqaqataki ira na tamata me ra tiko ga e vale.
Kevaka sa tiko vei iko e dua na inaki bibi mo biuta kina na vale, dau vakamatavulo ena veigauna kece ka waqaca na nomu careFIJI app ena veivanua kecega o lako kina. Kevaka o vakila ni nio sega ni vinaka, qirita e 158 se sikova na vanua ni raici vakavuniwai voleka duadua. Kevaka o raica ni ra sa yaco tiko na lewevuqa, kakua ni vakuria na leqa. Tiko tani. Tiko tani me vaka ni vakatau tiko kina na nomu bula -- ena vinaka sara beka. Era sega ni dau rawarawa mera kila se vakatulewa na ilawalawa taucoko. Eda kila oqori.
Na veivakadikevi oqo esa cakacaka tiko, vakauasivi ena nodra sa dikevi ka laurai na kisi bibi ni COVID-19 ia sega ni tukuni ke vaka ko sa vakadikevi rawa sega ni tukuni ni rawa niko voroka na ivakaro.Na vakadikevi e duidui mai na nomu laurai ka vinaka ka totolo cake mai na nomu tiko ena vanua vakagalalataki ena 14 na siga.
Oqo na vuna keimami na vakadikevi ira kina vakavica na vanua era tiko kina na ririko levu baleta ni rawa ni vakadikevi edua ka oti ga mai kauta voli tale na vairasi se mate dewa oqo. Kevaka o raici ira era tiko vakalelevu, sogota na nomu katuba, ka keitou na kerei ira na vakailesilesi me ra vukei iko.
Ena gauna vata oqo, sa na yaga sara vakalevu vei ira na lewenvanua mera na vakadikevi mai vei ira na ivakalesilesi ni bula ni ra tikoga e vale. Sa mai vakacavari rawa na imatai veivakadikevi e Narere, Cunnigham ka sa raici rawa e 95% ni lewenivanua e Wainivula, Caubati, Tacirua kei Makoi ka veivakadikevi rawa e 144,747 ena veiyasai Viti Levu ka sivia tale na udolu e sevo.
Na veivakadikevi oqo esa cakacaka tiko, vakauasivi ena nodra sa dikevi ka laurai na kisi bibi ni COVID-19 ia sega ni tukuni ke vaka ko sa vakadikevi rawa sega ni tukuni ni rawa niko voroka na ivakaro.
Na vakadikevi e duidui mai na nomu laurai ka vinaka ka totolo cake mai na nomu tiko ena vanua vakagalalataki ena 14 na siga.
Oqo na vuna keimami na vakadikevi ira kina vakavica na vanua era tiko kina na ririko levu baleta ni rawa ni vakadikevi edua ka oti ga mai kauta voli tale na vairasi se mate dewa oqo. Era cakacaka tiko na veivakatarogi oqo, vakabibi ena kena kilai rawa ni veitakavi e dua na COVID-19 -- ia baleta ga ni ko sa sarasata oti e sega ni kena ibalebale mo sa matata ena nomu dau veivagalalataki.
E duidui sara na vakadidike mai na vakatovotovo, ka na yawa sara mai na kena vinaka ena loma ni 14 na siga mai na veivakadikevi.
Oqo na vuna eda na dikevi kina vakavica ena veitubuyaki vakavica, me vaka e dua a dikevi ena dua ga na gauna ena rawa me dua na dau vakau veikauyaki ena dua na gauna mai muri. E nanoa au raica eso na itaba ni vakatakakana ka yaco tiko e Lami -- e dua vei ira na vanua ririkotaki vakalevu ena vanua.
Ia e levu vei ira na itabagone era vaka me dua tiko na "pati’". A sega ni dodonu me yaco e kea. Na kena dina, e sega ni dodonu me yaco ena dua na vanua.
E sega ni vakatarai na vakasoqoni vata ena inaki rawarawa sara ni rawa kina ni dewavi kina vakararaba vakalevu ena dua na gauna lekaleka. Ena dua na itaba, au wili kina e 19 na tamata era a raba yani e cake. Lewe levu ga na itabagone.
Kevaka mada ga e dua vei ira a kauta tiko na COVID-19, ena rawa ni yaco mai vakarawarawa kina e 18 tale na kisi.
E nanumi taumadani ra sega ni leqa taki sara vakalevu na lewe ni vanua tabagone me na tauvi ira na mate qo i’a e dodonu me na qaqaruni ga kina. E rawa ni tauvi ira me vaka ni na tara kece na veitaba tamata na mate qo ke vaka me dewa vakalewelevu me vaka e da raica e vanua tani. E rawa ni tauvi ira ka ra vakaleqai sara.
Na noda vanua e levu na vanua e da tu vata ga vaka matavuvale levu ka vica na taba tamata e vakarurugi e na dua na vale. Ke vaka e dua vei ira na tabagone ya mai Lami e kuta tu yani na mate e na rawa ni vakadewa ki vei ratou na nona I tubutubu kei rau na tubuna ka na rawa sara ni vakavuna me kau tani na nodratou bula. Au via tukuna e ke ni vakatakakana ya e rawa sara ga ni vu ni mate ni lewe ni vanua ka sa koto kina na vaka mamasu ki vei kemuni na i tubutubu mo ni maroroi ira vinaka tiko ga e vale na nomuni lalai.
Me vakaau sa vakaraitka e nanoa, na veitosoyaki e na vanua vakatabui e sa na cegu toka mada. Sa na sega ni soli na i vola tara mo ni takosova na vanua e so sa kacivaki taumada ni ra sa vakatabui tiko.
Sa tiko tale ga na I tuvatuva me baleti ira na wekada e ra qarava tiko na nodra mate. Me vaka ni leqa tubu koso e sa dredre tale ga kina vei keda me da levea. I’a ke sa yaco na mate e na dua na vuvale, sa na vakatarai tiko me na takosova na vanua vakatabui. Sa na vakatarai ga e dua na lori me takoso ka me na tiko e na talevoni nei draiva na careFIJI app ka me cakacaka tiko. E ratou na sala vata tiko kei draiva na I vakalesilesi mai na Tabana ni Veivakadodonutaki. Me da kakua ni guilecava ni tete ni mate qo e vu mai na dua na so mate.
Ni da tiko e dua na soqo ni mate sa kerei me da qaqarauni ka da raica me rokova na vei lawa e so me baleta na noda taqomaki keda mai na mate taka qo. Sa kerei tale ga me lewe 20 ga e tiko e na dua na soqo ni mate.
E na gadrevi tiko na i vola tara me baleta na kena vakau na kakana kei na vei ka gadrevi vaka totolo e na veinavua vakatabui. Sa kerei mo ni veitaratatara mai e na i vola livaliva na covidpassmoh@gmail.com – nuitaka ni sa matata ya. Ke sa soli na veivakadonui sa kerei mo ni rokova na vei tuvatuva sa tiko me baleta na nomuni taqomami kei na kena rokovi tiko na lawa ni veimaliwai. Me tiko tale ga e na talevoni na careFIJI app ka cakacaka tiko.
Ni tiko ena loma ni vanua taqomaki na draiva esega ni dodonu me sobu. E sega ni dodonu me vakalailaitaka na Iloilo ni katuba leka ni lori. Na sobu kei na vodo ni iyaya mera vakaitavi kina o ira na tiko e tuba. Keitou na qai tabaka yani na idusidusi ni vakavodo iyaya keina vakasobu iyaya ena vanua taqomaki ena ivola mata ni Matanitu kei na website ni Matanitu.
Cakacaka levu toka na cakacaka oqo. Baleta ni vakatau kina na bula kei na mate. Keitou sega kina nit aura vakamamamda.
Na nietou inaki e tautauvata ga kei na nomui naki. Na sala rawarawa duadua oya moni tiko vakadua ga e vale.
Ni tiko na COVID eda se gadreva tikoga na veiqaravi vakavuniwai tale eso. Eso e bibi sara ka siva na coronavirus na kena rerevaki..
Sa dola tiko na veivalenibula kara saqaravi tiko vakavinaka me kua ni dewa na mate. Ia keitousotava na lailai ni veika eso eso e sega ni yacova na neitou kauakauwa.Ka so keitou rawa ni walia rawa.
Era na cakacaka vata kei keda ena bogi ni kua naoqiu timi me soklia evi keda na itukutuku matata.
Vinaka.

robotstxt: allowed

filter: keep


text:
Veivanua au dau sokota voli
Veivanua au dau sokota voli
Torocake o Labasa ena soli
Au a sobu i vanua ena bogi
Au a sota kei iratou a rosi
Balu dravia ra qai mata mosimosi
Sa dina ni vakaitaukei noqu loqi
Isa so na siga au loloma vakabibi
Niu dau tadrai kemuni (Ole Ole li)
Noqui loloma sobu ki botoni wavu
Ko Vulovi na vanua ni salusalu
Na yacana au na sega ni tukuna
Au na qai talanoataka vaka malua
Senijiale kei na senicevuga
Sa dina ni vakai taukei tu na bula
Dou moce I say Goodbye
I adi vula ni ko dau siro sobu mai
Taladrodro e lomani noqu bai
Sa moce Adi Amelia Adi lailai
Isa so na siga au loloma vakabibi
Niu dau tadrai kemuni (Ole Ole li)
Noqui loloma sobu ki botoni wavu
Ko Vulovi na vanua ni salusalu
Isa nasi na batiqu me mai cavu.


text:
TOMANI NA YADRAYADRAVAKI NI TABACAKACAKA NI OVISA ENA MUA NI MACAWA OQO.
Written by Mika Qalobula on August 5, 2022
E ratou na tomana tiko na Tabacakacaka ni ovisa na nodratou yadrayadravaki ena kena vakayagataki tiko na gaunisala vei kemuni na dau vakau lori.
Oqo e sala muria tiko na nodratou na vakayacora tiko na breathalyzer checks,ena mua ni macawa oqo ena noda vei tolo ni gaunisala,ka ratou sa vakamamasu tiko kina vei keda na lewe ni vanua,me da dau qaqarauni ka vakamuria na lawa ni gaunisala.
Vakarorogo mai ena VITIFM 92.2FM,92FM kei na 92.6FM.
VITI FM – E KAMICA QAI KACHI !!!!!
Source – Fiji Police


text:
Ai loloma senirosi ko a solia vei au
Me’u na mai taukena e na siga ni noqu vakamau
Au taura e na reki na yalo e rui narau
Ni’u nanuma tu na siga ko yalataka me daru na vau
Vuqa sara na I loloma e dau yaco mai vei au
Ko a ‘o a mai cereka e na siga ninoqu vakamau
Au ciqoma e na reki na yalo e rui marau
Ni’u nanuma tu na siga ko yalataka me daru na vau
Chorus
Veibogi au moce ko iko au tadra
Na nomu vosa vei au e na siga koya
Voroka wale na utoqu luvuci e na madua
Ni’u nanuma tu na siga sa daro na kena lewa


text:
AU MAI GADI VOLI – ENA NOMU NI BARAVI
VEI NIU NUKU VULA – KA QAI MUDRE NA CAGI
VADUGU NI CAKAU – KEI NA SE MAI NI BIAU
ENA NOMUNI VANUA – LUTUKINA AU BUTUKA
NA CILA NI SIGA – PARADISE GA EDA DIVA
VEIKAU DROKADROKA – SENIKAU DUI ROKA
KA RA DAU MATA DREDRE – KO IRA NA VEI QARAVI
E MAQOSA NODRA VOSA – KEI NA NODRA VEI-WALI
MATA SARASARA – NA DAU SARA VANUA
AU VAKADRUKAI – ENA VEI VAKALASAI
AU QOROQORO DINA – NIU DAU VAKARAICA
NODRA VEITOSOYAKI – KEI NA NODRA VEI-WALI
TOKA MAI BABA – MAI WAKAYA – AU RAI YAWA
RAI KI WASAWASA – KI VANUA NA VEI DELANA
TOTOKA VAKA OTI – VIRI BAITI WAVOKI
TAQOMAKA VOLI – ENA PARADISE POINT
TAQOMAKA VOLI – ENA PARADISE POINT


text:
1.) Vuqa na yabaki ni rarawa au sotava sega e ciqomi au
Vaka na moce tadra noqu a domoni iko ko vakaio mai vei au
Au vakatoka na parisi ni yakavi se noqu bubului talei
Drodrova na vanua daru tekivu kina e qai kuitaki au
2.) E na noqu kasa yani e na kui ni dodomo ka vakanomodi tu ga
Na ligamuni loloma qai vueti au cake dredre ka reguci au
Toso na gauna kei na veivakabauti wekamu ‘ra kilai au
Ko a la’ki buluti e na kena I valavala ko sega ga ni bau veisau
3.) Daru tiko voli me vica wale na vula au dau veilomani tu
Vunitaka koto ka dina e na yaco toso volekati au
Isa lei Adi Peka ko ni sa vakayalia na yalo ni waiwai talei
Ka sosomitaka yani na kavoro kei na tagi votai me baleti au
Ka sosomitaka yani na kavoro kei na tagi votai me baleti au
Votai me baleti au Votai me baleti au votai me baleti au


text:
DIGITAKI O MELI DERENALAGI ME KAVETANI TAKA NA TIMI NI FIJIAN DRUA
Written by Ben Ravulo on April 6, 2022
Sa mai kacivaki na yacai Meli Derenalagi me kavetani taka na timi ni Swire Shipping Fijian Drua ena nodrau na sota kei na timi ni Brumbies ena i ka 8 ni wavoki ena macawa oqo.
E soli vua me kavetani taka na timi ena macawa oqo ena vuku ni nona sa mai vakacegui ena qito me 4 na macawa o Nemani Naqusa ,na kavetani ni Fijian Drua ena vuku ni veivesu vakarerevaki ka vayacora ena macawa sa oti, ena sota kei na mata timi ni Waratahs ka ma ni soli kina vua e dua na pepa damudamu.
Na Swire Shipping Fijian Drua rau na sota kei na timi ni Brumbies ni vo e tini ka lima na miniti me tini [9.45pm] ena bogi ni Vakaruwai sara ga oqo.
Vakarorogo mai ena Vitifm 92.2fm,92fm kei na 92.6fm.
Source: Fiji Drua..


text:
TIMI SA GOLE CAKE ENA QUARTER-FINAL ENA SUPER 7 SERIES.
Written by Maria Solomone on November 13, 2021
Ni mai cava na i matai ni siga ni sotasota ni Mobil Super 7 Series,sa i koya qo na veitimi era sa mai vakadeitaka na nodra i dabedabe ena Quarter final.
Quarter-final ena timi ni Turaga:photocredit:fijirugby.
E ratou na tovolea vakaukauwa na timi jabeni tiko ena sotasota qo na Police Blue me ratou na maroroya tale vakadua na qaqa qo,ia na kena ya na qai tukuna ga o gauna.
Quarter-final ena timi ni Marama:photocredit:fijirugby.
E saravi tale ga na kena vakasakiti na nodratou qito na timi ni MT.Masada,ia,ena rawa ni na taiki na madigi,o cei e kila.Na qai tukuna ga o gauna se na timi cava vei ira na marama ena qoqo na i ulu ni covi.Qito vinaka sara tale ga na timi ni Yasawa.
E namaki tale ni na cava na qito qo,sa na rawa me ra na raica kina nai vakalesilesi na timi me na mata taka noda vanua ki na sotasota ni rakavi 7 ena noda Vuravura vei ira na marama ena Dubai 7s.
Ena dola tiko na matamata mai na ANZ Stadium ena 9am ni kua,ka na tekivu tiko na i matai ni sota ena 10.15am,mai na sotasota ni marama,ni bera ni qai gole yani vei ira na turaga.
Curucuru e $5 na qase ka $2 vei ira na yabaki 12 lako sobu.
Vakarorogo tiko ga mai ena Vitifm 92fm,92.2fm,92.6fm


text:
Nylon
Na nylon e dua vakaumauma ni me baleta e dua na matavuvale ni synthetic polymer ka lewena na polyamide (kena tokaruataki na tabanilotu e semati ki na isema ni amide). E nylon dua na iyau thermopalasitika silikaki ka rawa ni waicala-cakacakataki ki na kakaseresere, ririkio filimu, ibulibuli. na polymer nylon e rawa ni veicurumaki vata kei na veimataqali additives me rawati kina e vuqa na mataqali vanua veiveisau. Na polymer nylon sa kunea na kena vakayagataki na iyaya ni bula vakabisinisi ena isulusulu kei na kakaseresere (isulu, vuloataki kei na rapa vinakata), ena ibulibuli (tuli na tikina me baleta na motoka, iyaya vakalivaliva, kei na so tale), kei na filimu (e vakavuqa me baleta na kakana pakete).


text:
VINAKA NASI SARAFINA.
Written by Maria Solomone on January 27, 2022
Sa levu sara na Nasi nuidei nodra veiqaravi ena tabana ni bula e Viti. Vakasakiti ka sega ni vakamelei rawa na totoka ni nodra veiqaravi uasivi nai sala vulavula mai valenibula. Dua vei ira o Nasi Sarafina Turagakacivi, ka veiqaravi sega ni cegu donuya na tuvuka ni kena veitakavi kaukauwa na Covid 19 ena noda vanua. Sa dua dina na bolebole levu vua.
Nasi Sarafaina Turagakacivi kei na nona i tokani Vakacakacaka:photocredit:MOH.
O Nasi Sarafina e cavutu mai Naqali, Lomaivuna, Naitasiri ka vuli mai Naqali District School ni bera ni dewa ki Namosi Secondary School. Ki Tamavua, sa qai laki vuli yabaki 3 ena Fiji School of Nursing (FSN). E dau nona tatadra ga mai ni se gone me nasi ena rumu ni veisele.
E levu sara na vanua e vakataleva ena vuku ni cakacaka. E kaya Nasi Sarafina ni veika ka yarataka mai o Covid e yavalata sara ga na noda minisitiri ni bula vakabibi ni sega soti tu ni veiceguvi ena gauna oya nai yaya ni veiqaravi era tu.
Ia, esa taura ga na yalo bolebole ni veiqaravi dina vaka-nasi ka sega ni via gu ce. Ai tavi nei Nasi Sarafina me dau qaravi ira ruarua na tauvi COVID-19 kei ira talega era tauvimate ga yani vakadodonu. Sa qai wasei ga na vanua mera dui gole kina na tauvimate. Sa rabailevu sara na kila-ka vakanasi ena gauna ni kua ka ni ra sa dui biu sara ga mera veiqaravi ena vanua era matau kina, ni veidutaitaki kei na gauna makawa e vakarabailevutaki kece tu ga na nodra veiqaravi.
Esa Nurse Unit Manager ena rumu ni veisele e CWMH ena gauna qo o Nasi Sarafina. Sa vakavotukana vinaka sara na nona tatadra. 3 na yabaki mai Vunidawa Health Centre Naitasiri ena 1995, dewa sobu ki Tavua ka lesi tale ki na Lautoka. Dewa lesu ki Naqali ena 1998 ka dewa mai ki valenibula levu e Suva ena 1999. Sega tale ni qai rai lesu.
Ena 2015-2016 ea digitaki o Nasi Sarafina me lai veiqaravi vei ira na noda mataivalu ki Golan Heights mai Syria me yabaki dua. Rabailevu nona kila-ka mai na tauri icula ki na tauri dakai. Sa na tiki tu ni nonai talanoa vei ira na luvena kei na makubuna na veivanua eso e veilesiyaki kina ka vakauti koya tu na cakacaka vaka-nasi ena rumu ni veisele.
Vakarorogo tiko ga mai ena Vitifm 92fm,92.2fm,92.6fm
source:MOH&MedicalServices.


text:
1 Samuela
Chapter 10
Sa taura o Samuela na tavaya waiwai ka sova yani ki na ului Saula, ka reguci koya ka tukuna "Sa sega li ni o Jiova sa lumuti iko mo nodra i liuliu na Nona i votavota?
2 "Ni o sa lako tani mai vei au e dai, o na raica e rua na tamata ena i bulubulu nei Raijeli ena vanua vaka Penijamini e Selesa ka rau na tukuna vei iko, 'Na asa o a la'ki vakasaqara sa kune. O tamamu sa oti na nona leqataka na asa ka oqo sa leqataki iko vakalevu, ni sa taroga tiko, "Na cava mada me'u cakava me baleti na luvequ?"'
3 "Mo na qai lako yani vakadodonu mai kea ki na vunikau teribinici e Tepori. Mai kea e lewe tolu na tamata e ratou sa lako cake tiko vua na Kalou e Peceli me mai sotavi iko. E dua e kauta tiko mai e tolu na luve ni me, e dua tale sa taura tiko e tolu nai buli madrai kei na dua tale sa taura tiko e dua na saqa waiwai.
4 "E ratou na kidavaki iko ka solia vei iko e rua nai buli madrai, ka o na taura mai na ligadratou.
5 "Ni oti oqori, o na lako mai ki na ulunivanua ni Kalou, na vanua sa tiko kina na nodra yavusa i valu na Filisitia. Ena yaco ni o sa lako mai kea ki na koro, o na sotavi ira e dua nai lawalawa parofita ni ra sa lako sobu tiko mai na vanua cecere vata kei nai yaya ni vakatagi, na tibereli, na sici bitu, na api sa liu tiko e matadra; era na parofisai tiko.
6 "Na yalo ni Kalou ena curumi iko mai, ka o na parofisai vata kei ira, o na vuki me dua tani tale na tamata.
7 "Ni sa yaco na veika oqo vei iko, mo cakava me vaka sa gadrevi vei iko; ni sa tiko vata kei iko na Kalou.
8 "O na liu vei au ki Kilikali; au na lako dina mai vei iko me'u vakacabora nai soro kama kei nai soro ni veivinakati. Mo na wawa me vitu na siga me yacova ni'u sa lako mai vei iko ka vakatakila na ka mo cakava."
9 Sa yaco ni sa lako tani mai vei Samuela, Na Kalou sa solia tale vua e dua na yalo; Na veika kece sa yaco ena siga o ya.
10 Ni rau sa lako mai ki na ulunivanua, era sa tu e kea na Parofita me sotavi koya, sa curumi koya mai na Yalo ni Kalou ka sa vakatekivu sara me parofisai vata kei ira na parofita.
11 Sa yaco, vei ira kece sa kilai koya e liu era sa raica ni sa parofisai tiko vata kei ira na parofita – era sa veitukuni yaka, "Na cava oqo sa yaco tiko vua na Luvei Kisi? Sa parofita talega o Saula?"
12 Sa dua na tamata mai kea sa sauma mai, "Ia, o cei na tamadra?" Sa yaco me sa dua na vakaibalebale, "Sa dua talega vei ira na Parofita o Saula?"
13 Ni sa oti na nona parofisai tiko, sa lako cake ki na vanua cecere.
14 Sa vosa vei Saula kei koya na nona dauveiqaravi o nona momo, "Drau a lako i vei?" Sa sauma sara yani, "Me vakaraica na asa. Ni keirau sa sega ni kunea rawa, keirau sa mani lako sara vei Samuela."
15 "Drau tukuna mada mai vei au se cava sara e tukuna o Samuela, au kerea – sa vosa mai kina o momo nei Saula."
16 Sa sauma yani o Saula ka vaka: "Sa tukuna vakadodonu ga ni sa kune na asa." Ena vuku ni matanitu, sa sega ni via vakaraitaka na veika sa vosa kina o Samuela.
17 Sa kacivi ira kece na tamata ki vei Jiova o Samuela mai Misipa,
18 ka sa vosa vei ira na luvei Isireli, "Sa tukuna o Jiova na nodra Kalou na Isireli, 'Au sa kauti ira mai na luvei Isireli mai Ijipita ka vakabulai kemuni mai na vanua o ya kei na ligadra na veimatanitu kei ira talega sa dau vakabobulataki kemuni.'
19 "Ena siga oqo, o ni sa cati Jiova na nomuni Kalou, o koya sa vakabulai kemuni mai na kemuni meca kecega kei na nomuni vakararawataki kecega, ka o ni sa tukuna vua, 'E sega me sa dua ga na neimami tui.' O koya oqo, mo ni vakaraitaki kemuni ena mata ni Kalou vakayavusa ka vakamataqali."
20 Sa vakavuna o Samuela me ra toso mai vakavoleka na yavusa kece e Isireli, ka sa digitaki na yavusa i Penijamini.
21 Ni sa vakavuna tiko na nodra toso voleka mai na yavusa i Penijamini ena nodra dui veivuvale, sa digitaki na vuvale i Matiri. O Saula na luvei Kisi sa digitaki. Ni ra sa vakasaqarai koya, era sa sega ni kunea.
22 Era sa vakatarogi Jiova, "Se sa lako mai na tamata se sega?" Sa sauma mai o Jiova, "Sa tiko e kea o koya, ni sa vuni tiko ena vanua era sa tu kina na i yaya."
23 Era sa cici yani ka kauti koya mai kea; ni sa tucake tu ena kedra maliwa – sa balavu cake o koya mai vei ira kecega mai na tabadra ka lako cake.
24 Sa tukuna o Samuela vei ira kecega na tamata, "O ni sa raica na tamata sa digitaka o Jiova, ni sa sega ni dua e vakataki koya mai vei ira kece na tamata?" Era sa kaila kece na tamata ka vaka: "Me bula balavu na tui!"
25 Sa vakamacalataka o Samuela na nodra i valavala na tui ka vola sara ena dua nai vola ka biuta yani ena mata i Jiova. Sa vakatalai ira yani o Samuela, na tagane vakayadua ki na nodra veivale.
26 Sa lako talega ki vale o Saula ki Kipea; era sa lako vata kei koya na tamata qaqa, o ira sa tara oti na yalodra na Kalou.
27 O ira sa vukitani era sa tukuna, "Ena vakabulai keda vakacava na tamata oqo?" Era sa cati Saula, ka sega ni via kauta mai vua e dua na ka ni loloma. Ia sa tauri koya tikoga vakamalua o Saula.


text:
LESONI 5
Wiliwili Vinaka
1 Timoci 4:13
IVAKAMACALA LEKALEKA: Wilivola vinaka i cake.
KENA ICAKACAKA:
-
Vakavakarau vinaka. Kila na vuna e volai kina e dua na tikina. Wilika vata e vica na iyatuvosa, kua ni vosa yadua. Qarauna mo kua ni vakacuruma, vakalutuma se sosomitaka eso na vosa. Raica kece na vakavakadigo.
-
Vakarogotaka donu na vosa. Ke o sega ni kila na vakarogotaki ni dua na vosa, raica na ivolavosa, rogoca na kena katokatoni, se taroga e dua na dauwiliwili vinaka.
-
Vosa vakamatata. Cavuta vakavinaka na vosa, duri vakadodonu qai dolava na gusumu. Saga mo cavuta kece na vosa yadua.


text:
MARAU NA TIKINA O NADRAU ENA NODRATOU KORONIVULI VOU.
Written by Maria Solomone on June 13, 2022
Ra marautaka na gonevuli mai Nadrau,Tavua na nodra koronivuli vou,ka laurai nodra mata mamarau tle ga na i tubutubu kei na dau ni veisusu.
Gonevuli mai na Nadrau Primary School kei na Prime Minister-Bainimarama kei Minister ni Vuli-Mrs Kumar:pc-Fijiangovernment
Ra marautaka na gonevuli na koronivuli ka matau na kena tara,kaukauwa me rawa ni ganita,ka me rawa ni vorata na cagilaba ena veigauna se bera mai,vakabibi na kena ka tiko na kena kaukauwa ena 5 na kena i vakatagedegede.
Koronivuli vou mai Nadrau Primary School e Tavua:pc-fijiangovernmentpage
E a vakacacani na koronivuli o Nadrau ena cagilaba o Winston ena 2016,na kena sa tara vou qo ena veivuke sara vakalevu vei ira na rauta ni 91 na gonevuli mai na 4 na koro ena lewe ni tikina o Nadrau.
Dolava na koronivuli na Paraiminisita ni noda vanua ka ra tiko tale ga kina eso na i vakalesilesi vakamatanitu,tiko tale ga na Minisita ni Vuli,Premila Kumar.
Eratou vakayagataka na matanitu e rauta ni $4,362,488,38 ena kena tara na vale ni vuli vou qo.
source:fijigovernmentpage.


text:
Veilecayaki voli ga na yaloqu daulomani
Vaka mo lomalomaruataki au e veigauna
Toso tu na veisiga na ka vou au raica
Na dina ga au gadreva mo vakaiyautaki kina
Se bera tu ni matua na vuata ‘daru teivaka
Ki na were ni nodaru veidomoni lei marama
Au solia na noqu I gu na kece me’u rawata
Na vula I matumatua ka me ‘daru tamusuka vata
E dina sa vuqa tu e rawa ni ‘ra samaka
Vei au ni’u a taukena au na vakaareqeta sara
Taroga tale na yaloqu ke’o na bau vuavua vinaka
Ni’u sa butuka tu oqo sobo na vula I cagilaba
Yaloqu sa vakatitiro e na iloilo sa buwawa
Ni veiveisau mai na draki au sega ni dei daulomani
Wainidiva tu me siri tani cabe ga na cagi ni yabaki
Me sinai na lololo ni nodaru bula vakawatiga na mate


text: 6 Raveitacini, ke dua e sega ni liaca ni sa butucala tiko, ni saga o kemuni na rawata na ivakatagedegede vakayalo moni vakadodonutaki koya ena yalomalua.+ Ia moni qarauni kemuni+ de oni temaki tale ga.+2 Ni veivuketaka na nomuni icolacola bibi,+ oni na vakayacora kina na lawa i Karisito.+3 Ke nanuma e dua ni sa bau dua na ka ni sega ga ni dua na ka,+ e vakaisini koya tiko.4 Ia me dikeva na tamata yadua na nona cakacaka,+ ena qai marau ga kina vakalevu, ena sega ni vakatauvatani koya kei na dua tale.+5 Nida na dui colata ga na noda icolacola.*+6 O koya tale ga e vakavulici* ena vosa me wasea na ka vinaka kece vei koya e veivakavulici tiko.+7 Kua ni nanuma cala: Na Kalou ena sega ni vakalialiai. Na ka kece e kaburaka e dua ena tamusuka tale ga,+8 ni o koya e kakaburaki ena inaki vakayago ena tamusuka na rusa ena yago, ia o koya e kakaburaki ena inaki vakayalo ena tamusuka na bula tawamudu ena yalo tabu.+9 Meda kua gona ni soro ena caka vinaka, nida na tamusuka ena kena gauna ke da sega ni vakacauoca.+10 O koya gona, ni se rawa,* meda caka vinaka vei ira na tamata kece, vakauasivi vei ira eda vakabauta vata.11 Raica mada na matanivola lelevu au volavola yani kina vei kemuni, e weniligaqu sara ga.12 O ira kece na vinakata na veivakadonui ni tamata* era na saga moni cilivi, mera kua kina ni vakacacani ena vuku ni kaunirarawa* i Karisito.13 Nira sega mada ga ni muria na Lawa o ira na cilivi,+ ia era vinakata moni cilivi mera sakitaka kina na ka e caka e yagomuni.14 Meu kua sara ni sakitaki au, meu sakitaka ga na kaunirarawa* ni noda Turaga o Jisu Karisito,+ ena noqu rai ena vukuna ga e vakamatei* kina o vuravura, ena rai ni vuravura o yau tale ga au vakamatei.15 E sega ni bibi na cili se na tawacili,+ e bibi ga na nona sa kabuli vou e dua.+16 Me nodra na vakacegu kei na loloma o ira kece na muria vinaka na ivakarau qo, o ira na Isireli ni Kalou.+17 Me tekivu qo me kua ni dua e vakararawataki au, ni sa vakamawe tu e yagoqu na ivakatakilakila niu dua na dauveiqaravi i Jisu.+18 Raveitacini, me tiko mada ga ena yalo oni vakaraitaka na loloma soli wale ni noda Turaga o Jisu Karisito. Emeni.


text:
Sagai me butuki tale na vula -Nasa’s Artemis Moon rocket lifts off Earth.
Written by Atu Kurumudu on November 17, 2022
Vakatubutubu taka ki lomalagi o NASA mai Cape Canavarel e Florida na nona rokete ena kena sagai me laki butuki tale na vula.
Na yaca ni rokete oqo na Artemis ka100 na mita na kena balavu. Na inaki ni tosotoso oqo me vakadewataka yani na ‘astronaut capsule’ kina vula. Na capsule sai koya na vanua kara dau vodo tiko kina na gole kina vula.
A sega ni kabi toka vaka na bakewa ena dagoni Artemis na waqa ni maliwa lala na Orion ni oqo e se qai matai ni vakatovotovo. Ia, kevaka e daumaka kece na veika e laurai ena vuka oqo , sa na qai cakacaka taki na gauna kei na siga me talevi ka laki butuki tale na vula.
A mai suruta taumada na vusi na vakatovolei ni vuka oqo ena leqa vaka misini ena vula o Okosita kei na Seviteba.
source:bbc


text: 15 “Ena icavacava ni veiyavitu na yabaki, mo vakadonuya na veisereki.+2 Qo na ivalavala ni veisereki: O koya yadua e dau soli dinau ena sereka na kainona mai na dinau e cakava. Me kua ni taroga na kena isau vua na kainona se na tacina, ni na vakarogoi qo me veisereki vei Jiova.+3 O rawa ni taroga na kena isau vua na kaitani,+ ia mo sereka na ka o tukuna ni nomu, mai na ka kece e dinautaka vei iko na tacimu.4 Ia me kua ni dua e dravudravua ena kemuni maliwa, ni na vakalougatataki iko+ dina o Jiova ena vanua e solia tiko vei iko o Jiova na nomu Kalou mo taukena me ivotavota,5 kevaka wale ga o vakarorogo vinaka ena domo i Jiova na nomu Kalou, ni o qarauna mo muria na ivakaro kece au vakarota tiko vei iko nikua.+6 Ni na vakalougatataki iko o Jiova na nomu Kalou me vaka e yalataka vei iko, o na qai soli ka* vei ira e levu na matanitu, ia ena sega ni vinakati mo kerekere,+ o na qai lewa e levu na matanitu, ia era na sega ni lewai iko.+7 “Ke mani dravudravua e dua vei ira na tacimu ena kemuni maliwa, ena dua vei ira na nomu koro ena vanua e solia tiko vei iko o Jiova na nomu Kalou, mo kua ni vakaukauataka na lomamu se mo qumia na ligamu vua na tacimu dravudravua.+8 Ni dodonu mo lomasavu ni dolava vua+ na ligamu, qai solia* sara ga vua na ka e gadreva tu se na ka e sega vua.9 Qarauna mo kua ni katona na vakasama ca qo e lomamu, ‘Sa voleka mai na ikavitu ni yabaki,+ na yabaki ni veisereki,’ o qai tarova nomu lomasavu vua na tacimu dravudravua, qai sega ni solia vua e dua na ka. Ke mani kaci yani vei Jiova o koya ena vukumu, sa na valavala ca kina o iko.+10 Mo lomasavu ni oni soli ka vua,+ ia mo* kua ni soli ka vua ena voraki, oya na vuna ena vakalougatataki iko kina o Jiova na nomu Kalou ena nomu cakacaka kece ga kei na itavi kece o qarava.+11 Nira na tu ga ena vanua na tamata dravudravua.+ Oya na vuna au vakaroti iko tiko kina, ‘Mo lomasavu ni o dolava na ligamu vua na tacimu e vakaloloma qai dravudravua ena nomu vanua.’+12 “Ke dua vei ira na tacimu, se mani tagane se yalewa Iperiu e volitaki vei iko qai qaravi iko tu me ono na yabaki, mo qai sereki koya+ me lako ena ikavitu ni yabaki.13 Ke o sa laivi koya me lako ena galala, me kua ni lako ligalala.14 Mo lomasavu ni o soli ka vua mai na nomu qelenimanumanu, na nomu rara ni butu covuata, vaka kina na nomu ikeli ni waiwai kei na waini. Mo solia vua me vaka ga na ka e vakalougatataki iko kina o Jiova na nomu Kalou.15 Nanuma tiko ni o bobula tu mai na vanua o Ijipita, e qai vakabulai iko o Jiova na nomu Kalou. Oya na vuna au vakarota tiko kina vei iko mo cakava qo nikua.16 “Ke mani tukuna vei iko, ‘Au na sega ni lako tani mai vei kemuni!’ ni lomani iko kei na nomu vuvale, ni a dau marautaka na nona tu vata kei iko,+17 mo qai taura na icula, qai culabasikata na daligana ina katuba, ena qai nomu bobula o koya ena nona bula taucoko. Mo cakava tale ga qori vua na nomu yalewa bobula.18 Mo kua ni nanuma ni ka dredre na nomu laivi koya me lako, mani biuti iko o koya, baleta na nona veiqaravi vei iko ena ono na yabaki e vakaruataki na kena yaga me vaka ga na tamata cakacaka saumi, qai vakalougatataki iko o Jiova na nomu Kalou ena veika kece a caka.19 “Mo vakatabuya vei Jiova na nomu Kalou+ na imatai ni manumanu tagane era sucu ena nomu qelenibulumakau kei na nomu qelenisipi. Mo kua ni vakacakacakataka na imatai nomu bulumakau e sucu,* se kotiva na imatai ni nomu sipi e sucu.20 O iko kei na nomu vuvale mo dou na kania ena mata i Jiova na nomu Kalou, ena veiyabaki ena vanua ena digia+ o Jiova.21 Ke vakaleqai e dua na tiki ni yagona—e lokiloki, mataboko, se dua tale na ka e vakaleqai vakaca kina—mo kua ni cabora qori vei Jiova na nomu Kalou.+22 Mo kania e loma ni nomu koro,* o koya e sega ni savasava kei koya e savasava, me vaka ga e dua na kaseli se na dia.+23 Mo kua ga ni kania na kena dra,+ mo livia ina qele me vaka na wai.+


text:
Okosita 6-12
LUKE 17-18
Sere 18 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Dau Vakavinavinaka”: (10 min.)
Lu 17:11-14—Vakabula o Jisu (“e tini na vukavuka” Lu 17:12, nwtsty; “vakaraitaki kemudou vei ira na bete” ivakamacala ni vosa ena Lu 17:14, nwtsty)
Lu 17:15, 16—Dua ga na vukavuka e lesu tale me vakavinavinaka vei Jisu
Lu 17:17, 18—E vakabibitaki ena tikinivolatabu qo ni vinakati meda dau vakavinavinaka (w08-E 1/8 14-15 ¶8-9)
-
Vakekeli ena Vosa ni Kalou: (8 min.)
Lu 17:7-10—Na cava e vakabibitaka o Jisu ena vosa vakatautauvata qo? (“tawayaga” ivakamacala ni vosa ena Lu 17:10, nwtsty)
Lu 18:8—Na mataqali vakabauta vakacava e tukuna tiko o Jisu ena tikinivolatabu qo? (“na vakabauta [qo]” ivakamacala ni vosa ena Lu 18:8, nwtsty)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Lu 18:24-43
GUMATUA ENA CAKACAKA VAKAITALATALA
Vidio ni iMatai ni Veisiko: (4 min.) Me saravi qai veivosakitaki na vidio.
iMatai ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki.
Vuli iVolatabu: (Me kua ni sivia na 6 na miniti) fg lesoni 4 ¶1-2
NODA BULA VAKARISITO
“Nanuma na Wati Loti”: (15 min.) Mera vakaitavi na vakarorogo.
Vuli iVolatabu ni iVavakoso: (30 min.) jy wase 32
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 117 kei na Masu


text:
Vietnam
Vietnam (Vietnam: Việt Nam), ka sa vakadonui na Matanitu o Vietnam, e matanitu mai Cevatokalau Esia. Ena tokalau ni tokalau ni vanua o Ceva Esia, e kovuta e 311,699 na fiti vakarivirivi. Ni sivia na 96 milioni na iwiliwili ni tamata, sa ikoya na ikatinikalima kalima vakatete levu duadua ni vanua e vuravura. Na iyalayala kei Jaina mai Vietnam ki na vualiku, Daodi kei Cambodia ki na ra, ka wasea na veiyalayala ni vanua vei Thailand ena Yatu Thailand, kei na Yatu Filipaini, Idonisia, kei Malesia ena Wasawasa Ceva. Na koroturaga o Hanoi kei na nona siti levu duadua na Ho Chi Minh.
A tawani tu o Vietnam me vaka na yabaki ni Paleolithic. Na imatai ni matanitu o Vietnam ena imatai ni mileniumi na BC a toka ena Damudamu Uciwai Veisau (Red River Delta), ka toka ena vualiku kei Vietnam ena gauna oqo. Na imatai ni veiliutaki vakatui nei Han ka biuti ira na Vietnam ena ruku ni veiliutaki vaka-Jaina mai na 111 BC, me yacova na imatai ni imatai ni veiliutaki vakatui a tauyavutaki ena 939. Era a vakaivotavota na veimatanitu ni iliuliu vakatui mai na veivakayarayarataki vaka-Jaina mai na Vaka-Confucian kei na Matavua, ka vakatetei yani ki na ceva ki na Mekong Veisau (Mekong Delta). Na Nguyễn—na iotioti ni soqosoqo ni itikotiko vakatui—a lutu ki na nodra itikotiko vaka-Varanise ena 1887. Ni oti na Okosita Veivaluvaluti, era a kacivaka o Viet Minh na lewe ni matakali o Viet Minh, ena ruku ni nodra veiliutaki na lewenivanua ni nodra vosa na lewenivanua o Ho Chi Minh, na bula vakataki koya mai Varanise ena 1945.
A valu vakabalavu sara o Vietnam ena ika ni 20 senitiuri. Ni oti na Ivalu Levu Ikarua, a lesu tale o Varanise ki na kaukauwa vakoloni ena Imatai ni Ivalu Indoega, ka qai basika kina na qaqa mai Vietnam ena 1954. A tekivu vakalailai mai na Ivalu o Vietnam, ena gauna a wasei kina na matanitu ki na Vualiku ni nodra veitokoni na Sovieti Cokovata kei Jaina, kei na Ceva anti-nakoko tokoni mai na Amerika. Ena qaqa mai na Vualiku Vietnam ena 1975, a cokovata tale o Vietnam me dua na yasana ni sokasua ena veiliutaki ni Pati ni Vietnam ena 1976. E sega ni vinaka na ituvatuva vakailavo, veivakasaumitaki mai na Ra, ka vakasauri na veivaluvaluti kei Cambodia vata kei Jaina a vakataotaka na matanitu. Ena 1986, a tauyavutaka kina na ilawalawa na Cokovata na ivakarau ni bula vakailavo kei na politiki, me veisautaka na vanua ki na dua na bula vakailavo e vakanamata ki na makete.
Na veisau oqo a vakayacora na duavata mai Vietnam ki na bula vakailavo kei na politiki e vuravura raraba. E dua na matanitu torocake ka tu kina e dua na bula vakailavo e ra ni tubu e loma, o Vietnam e dua vei ira na bula vakailavo tubu totolo duadua ena ika ni 21 senitiuri. E tiki ni veimatanitu kei na veiqaravi raraba oka kina na Veimatanitu Cokovata, na ASEAN, na APEC, na CPTPP, na Cakacaka Sega ni Tuvai, na Organizatione international de la Francophonie, kei na Vuravura Veivuli Mataisoqosoqo. Sa mai dabe vakarua ena Matabose ni Veitaqomaki ni United Nations. Na veika ni gauna oqo mai Vietnam e okati kina na vuca kei na dua na ivolatukutuku vakaloloma ni dodonu vakatamata.[1][2]
Veitikina[veisau | edit source]
- ↑ Pham, Andrew T (2011). "The Returning Diaspora: Analyzing overseas Vietnamese (Viet Kieu) Contributions toward Vietnam's Economic Growth" (PDF). Working Paper Series No: 1–39.
- ↑ Dang, Thuy Vo (2005-01-01). "The Cultural Work of Anticommunism in the San Diego Vietnamese American Community". Amerasia Journal. 31 (2): 64–86. doi:10.17953/amer.31.2.t80283284556j378. ISSN 0044-7471. Unknown parameter
|s2cid=ignored (help)


text: 1 O yau na qase, au volavola tiko vua na noqu itokani o Keio, o koya au dau lomana.2 Noqu itokani lomani, e noqu masu me toso vinaka tiko na ka taucoko, o bulabula vinaka tale ga me vaka na gauna sa oti.3 Au marau vakalevu nira mai tukuna na veitacini ni o dei tiko ga ena ka dina, au marautaka tale ga ni o muria tiko ga na ka dina.+4 Sega tale ni dua na ka au marautaka vakalevu:* niu rogoca nira muria tiko ga na ka dina na luvequ.+5 Noqu itokani lomani, e laurai na nomu yalodina ena ka kece o cakava vei ira na veitacini kei ira na vulagi,+6 era vakadinadinataka na nomu loloma ena matadra na ivavakoso. Yalovinaka, mo talaci ira ena kena ivalavala e vakadonuya na Kalou.+7 Nira a lako yani ena yacana, era sega ni taura e dua na ka+ vei ira na lewe ni veimatanitu.8 O koya gona, e dodonu meda vakaraitaka na veikauaitaki vei ira qo,+ meda cakacaka vata ena dina.+9 Au a vola yani e dua na ka ina ivavakoso, ia o Tiotirifi, e dau viaviadua,+ e sega sara ga ni dau doka na ka keitou tukuna.+10 Oya na vuna au na kauta cake mai kina na ka e dau cakava ena levu ni nona dau vakaucacataki keitou.*+ Ena nona sega ni lomavakacegu, e sega ni dau ciqomi ira na mataveitacini+ ena veidokai, qai dau saga me tarovi ira na via veiciqomi, me biuti ira tani mai na ivavakoso.11 Noqu itokani lomani, ni kua ni dau vakatotomuria na ka ca, vakatotomuria ga na ka vinaka.+ O koya e daucaka vinaka e tovata kei na Kalou.+ Ia o koya e daucaka ca e se sega ni raica na Kalou.+12 Era tukuna kece na veitacini na itovo vinaka nei Timitirio ni salavata kei na ka dina. O keitou tale ga keitou vakadinadinataka, o kila ni dau dina na ka keitou tukuna.13 E levu na ka au via vola yani vei iko, ia au sega ni vinakata meu volavola tiko ga yani ena iqi kei na peni.14 Au vinakata sara ga meu raici iko me daru veivosaki.Me nomu mada ga na vakacegu.Era loloma tu yani vei iko na mataveitacini. Qai tukuna na noqu iloloma vei ira yadua na mataveitacini.


text:
Madrai tavu
Na madrai tavu ivakarau ni madrai ka sa dravu ena draki ki na serau katakata. Na dravutaki oqo e vua e dua na Maillard sauvuki, ka vukici kina na ikanakana ni madrai ka cakava me vakabauta ka sa rawarawa kina me vakatetei yani na duauduataki. Na madraitaki e iwalewale ni kena caka na bulagi madrai palatable. Na madrai e dau vakamadrai vakayagataka e dua na daumadrai, ia e dau vakayagataki talega na daumadrai lovo. E dina ni levu na mataqali madrai e rawa me madraitaki na kena vakayagataki wasoma na "tikina madrai", me baleta na madrai ka sa tikina tu ka beleti ena volivoli ka rawa ni vulavula, dravu, multi-sila, kei na so tale.
Madrai tavu e dau kania vakalevu na bata se margarine, kei na vakamikamicataka duaduataki, me vaka na jam se jeli. Yasayasani, tuituina yani, me vaka na pinati bata se yeast tauri, sa rawa talega me kilai raraba. Ni sa batataki na madrai tavu, sa rawa talega me qaravi e dua na ivakatagi ki na tuituina veleti, vakauasivi na supu se rourou, se duadua kei na yaloka ni me buli bini ni dua na cina. Na madrai tavu e dua na kakana katalau. Ni selesele na madrai era sa ka bibi sara, ka ra bagel talega na Vakavalagi muffin.


text:
Author: Mika Qalobula
Page: 4
‘SENI UA NI NABAKA’-Na matasere oqo e ratou se ka vou toka ena buturara ni veivakamarautaki ka ratou cavutu mai ena loma ni koro vakaturaga mai Muaikacuni,Moala mai na Yatu Lau. E liutaka tiko na mata sere oqo Eseroma Baleisuva,ka ratou lewena tiko o Anaiyara Bonu,Iliesa Buli,Jitoko Malumu,Maika Bale kei Meceni Karavakibau,ka ratou gone taucoko […]
E na kena marautaki tiko nikua na noda yacova mai nai ka 9 ni yabaki ni yavu ni vakavulewa ni 2013,e ratou mai bulia ka lagata kina o iratou na gonevuli mai na koronivuli na Duavata Secondary School, Udu Penisula mai na yasana vakaturaga o Macuata,e dua na sere me baleta saraga na siga nikua […]
E sa mai kacivaka na yacadra na lewe 33 na cauravou lewe ni timi ni FIJI BATI na kena dau ni veivakatavulici o Jo Rabele,ka ratou na mata-taka tiko na noda vanua kina sotasota ni Rugby League World Cup ena vula mai oqo. Eso na yaca kilai levu talega era sa digitaki kina timi oqo […]
E mai talaci ena siga Vakarauwai sa oti o Maciu Koroiniqaqa,na turaga ni Naqara Naitasiri, ka Manidia taka tale tikoga na timi qaqa ni yasana vakaturaga o Naitasiri. E lolosi na vanua vakaturaga o Naitasiri ena nona sa mai kacivi edua na bula yaga,ka vakilai vakalevu ena loma ni yasana ena kena cicivaki na nodra […]
E mai vakasakiti sara na nona vakaitavi o Marika Koroibete e na mata timi ni Australia Wallabies ena nanoa, ena nodrau sota kei na mata timi ni Springboks mai Sauca Aferika,ka ratou mai qaqa kina ena kai 25 kei 17. Sa bau totoka dina na nona i qitoqito o Marika ni a laurai ena […]
E mai cavu i sausau nikua na koronivuli na Mahatma Ghandi Memorial School ,ena nodratou mai rawata ruarua na metali koula vei ira na Senior boys kei ira na senior girls,ena veitau cici ni dua na drau na mita(100 meters) ena yakavi nikua ,ka vakayacori ena HFC BANK STADIUM,ena ni sotasota ni Coca Cola Games,2022. […]
‘MATANIBOLA’-Na matasere oqo e liutaka tiko o Sai Navoty, ka ratou vakaitikotiko voli mai na yasayasa vaka- Ra me vaka ni vuqa vei ratou e veiqaravi voli ena otela ni saravanua. ‘SISI NI LAKEBA’-Oqo na sere ka talanoataki kina na nodrau veimusumusuki e dua na cauravou ni Yasawa, kei na dua na goneyalewa ni Lakeba […]
E ra sa mai leqa le lewe 15 na lewe ni vanua ka vuqa sara e ra mavoa ena dua na gasau kuru ka vukataka yani o Isireli vei Palisitaina ka tau sara ga so na vai vale taba vica vata e Gaza, ena Tokalau ni baravi mai kea. Na veilecalecavi oqo,e sala muria tiko […]
E ratou na tomana tiko na Tabacakacaka ni ovisa na nodratou yadrayadravaki ena kena vakayagataki tiko na gaunisala vei kemuni na dau vakau lori. Oqo e sala muria tiko na nodratou na vakayacora tiko na breathalyzer checks,ena mua ni macawa oqo ena noda vei tolo ni gaunisala,ka ratou sa vakamamasu tiko kina vei keda na […]
E lade ena reki na dau ni lave ka bi(weightlifting),o Don Opeloge mai Samoa,ena nona mai rawata na nodratou i matai ni metali koula ena sotasota levu ni Commonwealth Games,ka vakayacori tiko mai Birmingham,mai Igiladi. Na nona mai qaqa oqo e ra marautaka kece o i ra na kai Samoa e ra sarasara tu ena […]


text: 14 Ni na lomani ira na Jekope+ o Jiova, ena digitaki ira tale na Isireli.+ Ena vakatikori ira*+ ena nodra vanua, era na tovata kei ira na vulagi ra qai kabita na vuvale i Jekope.+2 O ira na lewe ni veivanua era na tauri ira qai kauti ira ina nodra vanua, ena taukeni ira na vuvale ni Isireli me nodra tagane kei na yalewa dauveiqaravi+ ena vanua i Jiova, era na vesuki ira na vakabobulataki ira tu, era na lewai ira tale ga na dau vakasaurarataki ira mera cakacaka.*3 Ena siga oya ena vakacegui iko o Jiova mai na nomu rarawa, mai na nomu rere, kei na nomu vakatotogani mo bobula,+4 o na tukuna na ibole qo vua na tui Papiloni:“Sa qai cegu na nona veivakasaurarataki!Sa cegu na veivakatotogani!+5 Sa musuka o Jiova na nodra kau na ivalavala ca,Na nodra ititoko na iliuliu,+6 O koya e mokuti ira na lewe ni veivanua ena cudru ni kuitalaki ira tiko ga,+O koya e vakadrukai ira tiko na veimatanitu ena veivakararawataki e sega ni cegu.+7 Sa vakacegu na vuravura taucoko, e sega ni sosa.Era kaila ena reki na lewenivanua.+8 Era marautaki iko mada ga na vunijunipa,Kei na sitari ni Lepanoni.Era kaya, ‘Ena gauna o bale kina,E sega ni lako cake mai e dua na dautakau me talaki keimami.’9 E yavala mada ga na iBulubulu* e toka e raMe tavaki iko ni o lako mai.Ena vukumu e vakayadrati ira kina na mate,O ira kece na iliuliu voravora e vuravura.*E vakaduri ira na tui kece ni veimatanitu mai na nodra idabedabe vakaturaga.10 Era vosa kece mai, era kaya vei iko,‘O sa malumalumu tale ga me vakataki keimami?O sa tautauvata kei keimami?11 Sa biu sobu ina iBulubulu* na ka o divi kina,Na domo ni nomu ivakatagi vakawa.+E tevu e rukumu na ulo me nomu loga,Kei na baca me kemu iubi.’12 O sa lutu mai lomalagi,O iko na kalokalo ramase, na luve ni rarama ni mataka!O sa vakabalei sobu ina qele,O iko o vakadrukai ira na veimatanitu!+13 O kaya e lomamu, ‘Au na lako cake i lomalagi.+Au na laveta cake na noqu idabedabe vakaturaga+ me sivita na kalokalo ni KalouAu na dabe ena ulunivanua ni soqoniEna vanua yawa sara ena vualiku.+14 Au na lako cake meu sivita na vanua cecere ena o,Au na cakava meu tautauvata kei koya e Cecere Duadua.’15 Ia o na biu sobu ina iBulubulu,*Ena vanua titobu ena qara.16 O ira na raici iko era na wadravi iko,Era na dikevi iko vinaka, era kaya,‘Qo ga o koya e yavalata na vuravura,E vakavuna mera sautaninini na veimatanitu,+17 E vukica na vuravura me vanua talasiga,E vakarusa na kena koro,+E sega ni sereki ira na nona kaivesu mera lesu i nodra vanua?’+18 O ira kece na vo ni tui ni veimatanitu,Io o ira kece, era davo ena lagilagi,O ira yadua ena nodra ibulubulu.*19 Ia o na biu tani ni sega na nomu ibulubulu,Me vaka na tabanikau e vakasisilataki,O ubi ena yago mate era lausua ena iseleiwau,O koya e lako sobu ena qara veivatu,Me vaka na yago mate e buturaki sobu.20 O na sega ni tomani ira ena ibulubulu,Ni o vakarusa ga na nomu vanua,O vakamatei ira ga na nomu tamata.Ena sega ni nanumi tale na yacadra na nodra kawa na tamata ca.21 Moni vakarautaka na vanua mera vakamatei kina na luvena taganeEna vuku ni cala nei tukadraMera kua ni tucake mera lewa na vanuaQai robota na vanua na nodra koro.”22 “Au na valuti ira,”+ e kaya o Jiova ni lewe vuqa.*“Au na muduka tani e Papiloni na yacadra, na kena vo, na luvedra, kei na nodra kawa,”+ e kaya o Jiova.23 “Au na cakava mera tiko kina na pokipaini, me vanua lolobo, au na qai taviraki koya ena itaviraki ni veivakarusai,”+ e kaya o Jiova ni lewe vuqa.24 E bubului o Jiova ni lewe vuqa:“Me vaka ga au nakita, ena yaco vaka kina,Me vaka ga au lewa ena yaco dina.25 Au na butuqaqia na kai Asiria ena noqu vanua,Au na butuki koya ena noqu veiulunivanua.+Ena kau tani vei ira na nona ivua,Kei na nona icolacola ena kau tani mai tabadra.”+26 Qo na ka sa lewai me baleti vuravura taucoko,Qo na liga e dodo tu vei* ira kece na veimatanitu.27 Ni sa lewa o Jiova ni lewe vuqa,O cei me vakaseva?+E dodoka tu na ligana,O cei me vakasuka?+28 Ena yabaki e mate kina o Tui Easi,+ e vakarogoi sara na itukutuku qo:29 “Me kua ni dua vei kemuni e Filisitia me marauNi sa ramusu na nona ititoko o koya e mokuti iko tiko.Ni na basika mai na waka ni gata+ na gata poisoni,+Na luvena na gata vuka e bukawaqa.*30 Ni kana na nodra ulumatua na vakalolomaNira davo ena nuidei na dravudravuaAu na vakamatea na wakamu ena dausigaEna vakamatei tale ga na ka e vo vei iko.+31 Mo qoqolou na matamata! Mo kaikaila na koro!Oni na yalolailai kece na Filisitia!Ni lako mai na vualiku na kubouEna sega ni dua e vakaberabera ena nona iyatu.”32 Na cava me tukuni vei ira na italai ni veimatanitu?Sa vakadavora o Jiova na yavu e Saioni,+Era na lai vakaruru kina na nona tamata vakaloloma.


text:
TARO 15
O na Marau Vakacava?
“E vinaka na veleti kakana draudrau e tu vata kei na loloma e ca na bulumakau uro e tu vata kei na veicati.”
“O yau o Jiova na nomu Kalou, o koya e vakavulici iko mo vinaka kina, o koya e tuberi iko ena sala mo lakova.”
“Era marau o ira na kauaitaka nodra bula vakayalo, nira na wili mera lewe ni Matanitu vakalomalagi.”
“Mo lomana na kainomu me vaka nomu lomani iko.”
“Na ka tale ga oni vinakata mera cakava vei kemuni na tamata, moni cakava tale ga vei ira.”
“Era marau o ira na rogoca na vosa ni Kalou ra qai muria tiko ga!”
“Ke levu mada ga na ka e tu vua e dua, ena sega ni vakatau na nona bula ena veika e taukena.
“O koya gona, ke sa tiko na kakana, na isulu, meda lomavakacegu ena veika qo.”
“E marau vakalevu o koya e solia na ka, vakalailai o koya e taura na ka.”


text:
Marika
Chapter 3
A sa curu tale o koya ki na vale ni lotu, ka sa tiko kina e dua na tamata sa mate na ligana.
2 Ka era sa vakawanonovi Koya sara vakamatua, se na vakabula o koya na tamata oqo ena siga ni vakacecegu, ka me rawa ni ra beitaki koya kina.
3 A sa tukuna o koya vua na tamata sa mate na ligana, "kalawa mai liu."
4 Sa qai tukuna vei ira, e tara li me caka ena siga ni vakacecegu na ka vinaka se na ka ca, me vakabulai na tamata se me vakamatei? Ia era sa vagagalu.
5 A sa vakaraici ira ena mata cudrucudru, ni rarawataka na lomaqa ni yalodra, sa qai tukuna vua na tamata oqo, "dodoka mai na ligamu!" A sa dodoka yani o koya, ka sa vakabulai na ligana me vaka ga na ligana ka dua.
6 A ra sa lako yani na Farisi ka la'ki bosea vata kei ira nai tokani i Eroti, na sala mena vakamatei kina o koya.
7 Ia o Jisu kei ratou na nona tisaipeli e ratou sa mani gole vaka ki wasawasa. A sa lewevuqa mai Kaleli ka yacovi Jutia era sa muri Koya.
8 Mai Jerusalemi kei Itumea ka yacova na tai kadua ni Joritani; ka yacova sara yani na vanua vaka Taia kei Saitoni, ka sa lewevuqa sara na tamata ni ra sa rogoca na veika sa cakava o Koya era sa lako mai vua.
9 A sa tukuna vei ratou na nona tisaipeli me ratou vakarautaka rawa tiko vua e dua na waqa, dera lako mai na lewevuqa ka mai veidrigidrigi e Matana.
10 Ka e lewevuqa era sa vakabulai, ka lewevuqa vei ira sa tauvimate era toso voleka Vua mera bau tarai Koya mada ga.
11 Ni ra sa raici Koya na yalo velavela, era sa davo e matana ka qoqolou, era tukuna, "O iko na Luve ni Kalou."
12 Ia a sa vakarota matua vei ira mera kakua ni vakatakilai Koya.
13 A sa cabe cake kina ulunivanua ka kacivi ira mai vua o ira sa vinakata o koya. Ka ra sa lako mai Vua.
14 Sa lesia e lewe tinikarua o koya, me ra na dau tiko vata tukuna ka me vakatalai ira talega ena kena vunautaki na vosa.
15 Ka me tiko talega vei ira na kaukauwa ni vakabula na tauvi mate kei na cemuri ni tevoro.
16 O Saimone sa vakayacana me o Pita;
17 O Jemesa na luvei Sevete kei Joni na tuakai Jemesa, a sa vakayacani rau me o Boanesi, ka kenai balebale, 'na luve ni kurukuru;"
18 O Adriu, Filipi, Vacolomiu, Maciu, Tomasi, Jemesa na luvei Alivio, Tadeo kei Saimone na Kenaiti;
19 Kei Jiutasa Isikarioti, o koya ka qai soli Koya yani, ka ratou sa lako kina dua na vale.
20 A ra sa lako mai na lewevuqa ka sa sega ni ratou kania rawa na kedratou madrai.
21 Ia ni ra sa rogoca na wekana voleka na ka sa yaco era sa lako mai ka tauri koya, ka era tukuna, "ni sa vaka e ca na uluna."
22 O ira na daunivolatabu ka era lako mai Jerusalemi sa tukuna, ni sa curumi koya tiko o Pielisipupi na nodra turaga na tevoro, o koya ka cemuri ira rawa tiko kina na tevoro.
23 Sa qai kacivi ira mai Vua ka tukuna vei ira e dua na vosa vakatautauvata: "E rawa vakacava vei Setani me cemuri Setani tale?"
24 "Kevaka e dua na matanitu mera sa veisei vakai ira, ena sega ni rawata na matanitu o ya me tudei.
25 Kevaka sa dui tawase na lewe ni vuvale, na vale o ya ena sega ni rawa ni tudei.
26 Kevaka me tucake mai o Setani ka valuti koya ga e sa na yaco kina na tawase ka sega ni tudei rawa, ia ka sa na oti vakadua o koya.
27 Ena sega ni rawa e dua me curuma vakaukauwa na vale ni tamata qaqa ka yanaraka na nona i yaya ni vale, ka vakavo ga kevaka me vesuka mada e liu na tamata qaqa. Sa na qai rawa ni yanaraka na nona i yaya ni vale.
28 Na ka dina Au tukuna vei kemudou, nai valavala ca kece era cakava na luve ni tamata, kei na nodra vosa kece era vosacataka kina na Kalou;
29 "Ia ke dua ga e vosavakacacataka na Yalo Tabu ena sega ni vosoti, ia sa na kenai totogi me lako kina rusa Sega ni mudu."
30 Baleta ni ra tukuna, "sa curumi Koya tiko e dua na yalo velavela"
31 E ratou lako mai vei Jisu na tinana kei na tacina ka ratou mai tucake tu e tautuba, ka ratou vakauta E dua nai tukutuku vei Jisu ni ratou vinakati koya.
32 Era lewevuqa na tamata era sa dabe wavoliti i Koya; ka ra tukuna vua, "raici iratou na tacimu kei na tinamu e ratou sa tu e tautuba ni ratou vakasaqarai iko."
33 Ia sa tukuna vei ira o koya, ka vaka, "O cei li na tinaqu kei na taciqu?"
34 Sa qai raici ira yani na dabe wavoliti Koya tiko, ka tukuna, sai koya oqo na tinaqu kei na taciqu!"
35 "O koya ga sa cakava na loma ni Kalou sai koya oqo na taciqu, ganequ ka tinaqu."


text: 25 Nira vakaitikotiko voli e Sitimi+ na Isireli, era tekivu veiyacovi tawadodonu kei ira na goneyalewa ni Moapi.+2 Era veisureti na yalewa ena vakacaboisoro vei ira na nodra kalou,+ era tekivu kana ra qai cuva na Isireli vei ira na nodra kalou.+3 Era mani sokalou* tale ga na Isireli vei Peali ni Piori,+ e qai waqa na cudru i Jiova vei ira na Isireli.4 E kaya vei Mosese o Jiova: “Tauri ira kece na iliuliu* ni tamata qo, vakaliligi ira ena mata i Jiova ni se siga tu,* me suka tani kina mai Isireli na cudru waqawaqa i Jiova.”5 E kaya sara o Mosese vei ira na turaganilewa ni Isireli:+ “Moni dui vakamatea na wekamuni era veitomani ena sokalou vei* Peali ni Piori.”+6 Ia ena gauna sara ga oya, e lako mai e dua vei ira na Isireli ni kauta voleka yani vei ira na tacina e dua na yalewa ni Mitiani,+ ena mata i Mosese kei na isoqosoqo taucoko ni Isireli, nira se tagi voli ena icurucuru ni valelaca ni veitavaki.7 Ni raica qori o Finiasi+ na luvei Eliesa, na luvei Eroni na bete, e sega tale ni wawa ni sa tucake mai na kedra maliwa na isoqosoqo qai taura e dua na moto e ligana.8 E muria yani na tagane ni Isireli ena loma ni valelaca, qai cokai rau vata na tagane ni Isireli kei na yalewa me curubasikata na yago tabu i yalewa. Sa qai mudu na kedra kuita na Isireli.+9 Era le 24,000 era mate mai na kuita.+10 E qai kaya vei Mosese o Jiova:11 “O Finiasi+ na luvei Eliesa, na luvei Eroni na bete, sa vagolea tani na noqu cudruvi ira na lewe i Isireli, ni a sega ni vakalaiva tu ga o koya na itovo veibeci e caka vei au ena kedra maliwa.+ Qo na vuna au sega kina ni vakawabokotaki ira na Isireli, niu vinakata meu sokaloutaki duadua ga.+12 Mo kaya gona, ‘Au sa solia vua na noqu veiyalayalati ni vakacegu.13 Ena qai veiyalayalati tawamudu ni veiqaravi vakabete vei koya kei na nona kawa era taravi koya mai,+ ni a sega ni vakalaiva tu ga o koya na itovo veibeci e caka vua na nona Kalou,+ e qai sorovaki ira na lewe i Isireli.’”14 Na yaca ni tagane ni Isireli e vakamatei kei na yalewa ni Mitiani o Simiri, na luvei Salu, e dua na turaga ni nodra mataqali na Simioni.15 Na yaca ni yalewa ni Mitiani e vakamatei o Kosipi, na luvei Suri,+ o koya e iliuliu ni mataqali ena dua na yavusa e Mitiani.+16 E qai tukuna vei Mosese o Jiova:17 “Moni vakasaurarataki ira na kai Mitiani qai mokuti ira,+18 nira vakasaurarataki kemuni ena nodra cakacaka vakailawaki vei kemuni ena vuku i Piori,+ kei Kosipi na luvena yalewa e dua na iliuliu ni Mitiani, na ganedra a vakamatei+ ena siga e tau kina na kuita ena vuku i Piori.”+


text:
16 “Au tukuna vei kemudou na ka kece qo mo dou kua kina ni tarabe.2 Era na vakatalai kemudou mai na valenilotu.+ Ena yaco na gauna era na nanuma na vakamatei kemudou+ nira qarava kina na Kalou.3 Era na cakava qo nira sega ni kilai Tamaqu, era sega tale ga ni kilai au.+4 Ia au tukuna vei kemudou na ka kece qo ni qai yaco mai na kena aua, dou na vakasamataka niu sa tukuna oti vei kemudou.+“Au a sega ni tukuna e liu vei kemudou na ka kece qo niu se tiko vata kei kemudou.5 Ia qo au sa lako vei koya e talai au mai,+ e sega ga ni dua vei kemudou e tarogi au, ‘O lako i vei?’6 Ia niu sa tukuna vei kemudou na ka kece qo, sa qai rarawa vakalevu na lomamudou.+7 Au tukuna tiko vei kemudou na ka dina, e yaga vei kemudou meu lako. Baleta keu sega ni lako, ena sega ni lako mai vei kemudou na dauveivuke.+ Ia keu lako, au na qai talai koya mai vei kemudou.8 Ni sa yaco mai o koya ena vakatakila i vuravura na ivakadinadina matata me baleta na ivalavala ca, na yalododonu, kei na veilewai:9 Taumada me baleta na ivalavala ca,+ nira sega ni vakaraitaka nodra vakabauti au,+10 tarava me baleta na yalododonu, niu lako tiko vei Tamaqu, dou na sega ni qai raici au tale,11 kena iotioti me baleta na veilewai, ena nona sa lewai na turaga ni vuravura qo.+12 “Se vo e levu na ka meu tukuna vei kemudou, ia dou na sega ni taura rawa qo.13 Ia ni lako mai o koya qori, na yalo ni ka dina,+ ena qai dusimaka vei kemudou na ka dina kece, ni na sega ni tukuni koya ga, ia ena tukuna na ka e rogoca, ena tukuna tale ga vei kemudou na ka ena vakarau yaco.+14 Ena vakalagilagi au o koya,+ ni na soli vua na ka e noqu ena qai vakatakila yani vei kemudou.+15 Na ka kece e tu vei Tamaqu e noqu.+ Ya na vuna au tukuna kina ni na soli vua na ka e noqu, ena qai vakatakila o koya vei kemudou.16 Vakalailai ga qo dou sa na sega ni raici au,+ ia vakalailai tale dou na raici au.”17 Eratou mani kaya eso na nona tisaipeli: “Cava na ibalebale ni nona kaya vei kedatou, ‘Vakalailai ga qo dou sa na sega ni raici au, e qai kaya tale, vakalailai ga qo dou na qai raici au,’ kei na nona kaya, ‘niu lako vei Tamaqu’?”18 Eratou mani tukuna kina: “Na cava mada na ibalebale ni nona kaya, ‘vakalailai ga qo’? Tou sega sara ga ni kila na ka e tukuna tiko.”19 E kila o Jisu ni ratou via tarogi koya, mani kaya vei ratou: “Dou veivosakitaka tiko na noqu kaya: ‘Vakalailai ga qo dou na sega ni raici au, kei na noqu kaya, vakalailai tale dou na raici au’?20 Au tukuna vakadodonu sara vei kemudou, dou na tagi dou na osi, ia ena marau o vuravura, dou na rarawa, ia ena vuki na nomudou rarawa me marau.+21 E rarawa na yalewa ena gauna e vakasucu tiko kina, ni sa yaco mai nona gauna, ia ni sa sucu oti na gone, ena sega ni nanuma tale na nona rarawa ni sa marautaka na nona vakasucuma i vuravura e dua na gonetagane.22 O kemudou tale ga dou na rarawa ena gauna qo, ia au na raici kemudou tale, ena qai marau na yalomudou,+ e sega ni dua ena kauta tani na nomudou marau.23 Ena siga ya, dou na sega ni tarogi au tale ena dua na ka. Au tukuna vakadodonu sara vei kemudou, na ka ga dou kerea vei Tamaqu,+ ena solia vei kemudou ena yacaqu.+24 Me yacova mai qo, se bera ni bau dua na ka dou kerea ena yacaqu. Dou kerea ena qai soli vei kemudou, ena taucoko kina na nomudou marau.25 “Na ka kece qo au sa tukuna vei kemudou ena vosa vakatautauvata. Ena yaco mai na gauna au na sega tale ni qai vosa vei kemudou ena vosa vakatautauvata. Au sa na tukuna vakadodonu vei kemudou na veika e baleti Tamaqu.26 Ena siga ya, dou na kerekere ena yacaqu, ena sega ni vinakati ena gauna kece meu kerekere vei Tamaqu ena vukumudou.27 Ni lomani kemudou o Tamaqu ena vuku ni nomudou lomani au+ kei na nomudou vakabauta niu matataka na Kalou.+28 Au lako mai vuravura meu matataki Tamaqu. Qo au sa biuti vuravura meu lesu vei Tamaqu.”+29 Eratou mani kaya nona tisaipeli: “Raica! Qo oni sa qai vosa mai vakadodonu, oni sega tale ni vosa vakatautauvata.30 Keitou sa qai kila ni oni kila na ka kece qai sega tale ni ganita me dua e tarogi kemuni. Na ka qo keitou vakabauta kina ni oni lako mai vua na Kalou.”31 E sauma vei ratou o Jisu: “Vakacava, dou sa qai vakabauta qo?32 Raica! Sa lako mai na gauna, sa yaco dina mai, dou na dui se kina ina nomudou vale, dou na qai biuti au duadua tu.+ Ia au sega ni tiko duadua, ni tiko vata kei au o Tamaqu.+33 Au sa tukuna rawa vei kemudou na ka kece qo mo dou vakacegu kina ena vukuqu.+ Dou na vakararawataki e vuravura, ia dou yaloqaqa! Au sa vakamalumalumutaki vuravura.”+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
13 E vosa tale vei Mosese kei Eroni o Jiova, e kaya:2 “Ke tekivu ena kuli* ni dua na tamata na vuvuce, karokaro, se rama, oti e qai vaka tu na mate ni vukavuka*+ ena kuliniyagona, me qai kau yani o koya vei Eroni na bete se dua vei ira na luvena tagane e bete.+3 Me dikeva na bete na mate ena kuliniyagona. Ni sa vulavula na vutina ena tikina sa tu kina na mate, e laurai tale ga ni sa kakana na mate ena kuliniyagona, qo na vukavuka. Ena dikeva na bete qai tukuna ni dukadukali o koya.4 Ia ke vulavula mai na kuliniyagona sa rama qai laurai ni sega ni kakana ena kuliniyagona, e sega tale ga ni vulavula na vutina, ena korotinitaka na tamata tauvimate na bete me vitu na siga.+5 Ena qai dikevi koya na bete ena ikavitu ni siga, ke laurai ni sa oti na mate qai sega ni tete ena kuliniyagona, ena korotinitaki koya na bete me vitu tale na siga.6 “Me dikevi koya tale na bete ena ikavitu ni siga, ke sa seavu na mate qai sega ni tete ina kuliniyagona, ena tukuna na bete ni sa savasava+ o koya, qori e karokaro wale ga. Ena qai savata na nona isulu me savasava.7 Ia ke tete dina na karokaro ena kuliniyago ni oti nona rairai ena mata ni bete me vakadeitaki nona savasava, ena qai rairai tale o koya ena mata ni bete.8 Ena dikeva na bete, ke sa tete na karokaro ina kuliniyago, ena tukuna na bete ni dukadukali o koya. Qori na vukavuka.+9 “Ke tauva e dua na mate ni vukavuka, me kau o koya vua na bete,10 ena qai dikevi koya+ na bete. Ke sa vulavula na ka e tutubu e kuliniyago, qai veisautaka na vutika* me vulavula, qai tadola tu na mavoa+ ena tikina e tutubu,11 qori na vukavuka sa dede tu ena kuliniyagona, ena qai tukuna na bete ni dukadukali o koya. Me kua ni korotinitaki+ koya, ni dukadukali.12 Ia ke tekivu tete na vukavuka ena kuliniyago taucoko, qai robota na tamata oya na vukavuka me tekivu mai na ulu yaco ina yava, na vanua e raica rawa na bete,13 sa dikevi koya tale ga na bete qai raica ni sa robota na kuliniyagona taucoko na vukavuka, ena qai tukuna ni sa savasava o tauvimate.* Sa veisau kece me vulavula, sa savasava o koya.14 Ia ena gauna kece e laurai kina e dua na mavoa e tadola tu, ena dukadukali o koya.15 Ni raica na bete na mavoa e tadola tu, ena tukuna ni dukadukali+ o koya. E dukadukali na mavoa e tadola tu. Qo na vukavuka.+16 Ia ke veisau tale me vulavula na mavoa e tadola tu, ena qai lako o koya vua na bete.17 Ena dikevi koya+ na bete, ke sa vulavula na mate, ena qai tukuna na bete ni sa savasava o tauvimate. Sa savasava o koya.18 “Ke tubu e dua na bo ena kuliniyagona e dua, oti qai mavo,19 ia sa tu ena tikina e bo na vuvuce vulavula, se sa tekivu kina na rama e vulavula via damu, me qai lai vakaraitaki koya vua na bete.20 Ena dikeva+ na bete, ke laurai ni sa kakana e kuliniyagona qai veisau me vulavula na vutina, ena tukuna na bete ni dukadukali o koya. Qo na vukavuka e tekivu ga mai na bo.21 Ia ke dikeva na bete qai raica ni sega kina na vutika vulavula, e sega tale ga ni kakana ena kuliniyago qai seavu na kena irairai, ena qai korotinitaki koya na bete me vitu na siga.+22 Ke laurai levu ni sa teteva na kuliniyago, ena tukuna na bete ni dukadukali o koya. E dua na mate qo.23 Ke tiko ga ena dua na tikina na rama qai sega ni tete, qori e vuvuca ga ni bo, ena qai tukuna na bete ni sa savasava+ o koya.24 “Se ke dua e vakamawe tu na nona kama, qai vulavula via damu mai na lewena bulabula ena wenikama, se vulavula ga,25 ena qai dikeva qori na bete. Ke sa veisau na vutika ena tikina oya me vulavula, qai laurai ni kakana ena kuliniyago, qo na vukavuka e tekivu ga ena wenikama, ena qai tukuna na bete ni dukadukali o koya. Qo na vukavuka.26 Ia ke dikeva na bete qai raica ni sega na vutika vulavula ena tikina oya, e sega tale ga ni kakana ena kuliniyago qai seavu yani, ena qai korotinitaki koya na bete me vitu na siga.+27 Ena dikevi koya na bete ena ikavitu ni siga, ke laurai levu tale ga ni sa teteva na kuliniyago, ena qai tukuna na bete ni sa dukadukali. Qo na vukavuka.28 Ke tiko ga ena dua na tikina na rama qai sega ni tete ena kuliniyago qai seavu yani, qo na vuvuce ga ni wenikama, ena qai tukuna na bete ni savasava o koya, ni qo na vuvuca ni wenikama.29 “Ni dua na tagane se yalewa e tekivu e uluna se kumina e dua na mate,30 ena qai dikeva na mate+ na bete. Ke laurai ni sa kakana ina kuliniyago, qai dromodromo na drauniulu,* e mamare tale ga, ena qai tukuna na bete ni dukadukali o koya, qo na mate ni kuli ni qavokavoka se na kumi. Qori na vukavuka ni ulu se kumi.31 Ia ke raica na bete ni sega ni kakana ina kuliniyago na mate qai sega kina na drauniulu loaloa, me korotinitaki tauvimate na bete me vitu na siga.+32 Ena dikeva na bete na mate ena ikavitu ni siga, ke se sega ni tete na tikina e tu kina na mate, e sega na drauniulu dromodromo qai laurai ni se sega ni kakana ena kuliniyago, na tikina e tu kina na mate,33 me toro o koya, ia ena sega ni toroya na tikina e tiko kina na mate. Ena qai korotinitaki tauvimate na bete me vitu na siga.34 “Ena dikeva tale na bete na tikina e tiko kina na mate ena ikavitu ni siga, ke se sega ni teteva na kuliniyago na mate ni kuli ni qavokavoka kei na kumi, e sega tale ga ni kakana ina kuliniyago, me qai tukuna na bete ni sa savasava o koya, me savata na nona isulu me qai savasava.35 Ia ke laurai levu ni sa teteva na kuliniyago na mate ni oti nona vakasavasavataki,36 ena dikevi koya na bete, ke sa teteva na kuliniyago na mate, e sega ni vinakati me vaqara na bete na drauniulu dromodromo, ni dukadukali o koya.37 Ke laurai ena vakadidike ni se sega ni tete na mate qai tubu kina na drauniulu loaloa, sa mavo na mate. E savasava o koya, ena qai tukuna na bete ni sa savasava+ o koya.38 “Ke tekivu rama na kuliniyago* ni dua na tagane se yalewa, qai vulavula na rama,39 ena dikeva na bete.+ Ke vulavula siawa na rama ena kuliniyago, qori na tutubu e sega ni veivakaleqai e basika ena kuliniyago. E savasava na tamata qori.40 “Ke dua na tagane e mira na drauniuluna qai cou, e savasava o koya.41 Ke caraqa yani e yadrena qai cou, e savasava o koya.42 Ia ke tekivu e dua na mavoa e vulavula via damu ena cou ena kuli ni nona qavokavoka se yadrena, qo na vukavuka e tekivu tete ena kuli ni nona qavokavoka se yadrena.43 Ena dikevi koya na bete, ke vulavula via damu na vuvuce mai na mate ena vanua e cou e buradelana se yadrena, qai vaka tale na irairai ni vukavuka ena kuliniyagona,44 e vukavuka o koya. E dukadukali o koya, me qai tukuna na bete ni dukadukali ena vuku ni mate e uluna.45 Ia o koya na vukavuka e tu vua na mate, me dresulaki na nona isulu, me qai laiva tu ga na uluna me sakuca, me ubia tale ga na nona sominiwai me qai kacivaka, ‘Dukadukali, dukadukali!’46 Ena dukadukali tiko o koya ena gauna kece e tu kina vua na mate. Ni dukadukali o koya, me tiko taudua. Ena vakaitikotiko ena taudaku ni keba.+47 “Ke vakadukara e dua na isulu na mate ni vukavuka, se mani vutinisipi se dua na isulu lineni,48 se na wa* ni isulutali e caka mai na lineni se na vutinisipi, se na kuli se na cava ga e caka mai na kuli,49 qai drokadroka via dromodromo se damudamu na duka mai na mate e vakadukara na isulu oya, se na kuli, se na wa* ni isulutali, se na cava ga e caka mai na kuli, qo na duka mai na vukavuka, me qai vakaraitaki vua na bete.50 Ena dikeva na mate na bete, me qai korotinitaka na mate me vitu na siga.+51 Ni dikeva na mate ena ikavitu ni siga qai raica ni sa tete ina isulu, ena wa* ni isulu tali, se na kuli (se mani cava e vakayagataki kina na kuli), qo dina na vukavuka e dauveivakamatei, e dukadukali+ tale ga.52 Me vakama o koya na isulu, se na wa* ni isulutali ena vutinisipi se lineni, se na cava ga e caka mai na kuli e sa tekivu kina na mate, ni qo na vukavuka e sega na kena iwali. Me vakamai ena bukawaqa.53 “Ia ke dikeva na bete qai sega ni tete na mate ena isulu, se na wa* ni isulutali se na cava ga e caka mai na kuli,54 ena qai vakarota na bete mera savata na ka e vakadukai, ena qai korotinitaki o koya me vitu tale na siga.55 Ena qai dikeva na bete na ka e vakadukai ni sa sava oti vakavinaka. Ke sega ni veisau na irairai ni duka, qai sega mada ga ni tete na mate, e dukadukali qori. Mo vakama ena bukawaqa, ni sa kakana mai loma se i tuba.56 “Ia ke dikeva na bete, qai sa seavu na tikina e vakadukai, ni sa sava oti vakavinaka, ena qai dresuka tani o koya mai na isulu se na kuli se na wa* ni isulutali.57 Ia ke se laurai tiko ga ena dua tale na yasa ni isulu, se na wa* ni isulutali, se na cava ga e caka mai na kuli, e tete tiko, mo qai vakama na ka dukadukali cava ga ena bukawaqa.+58 Ia ni sa yali na duka mai na isulu, se na wa* ni isulutali, se na cava ga e caka mai na kuli o savata, me qai sava ena ikarua ni gauna, ena qai savasava.59 “Qo na lawa ni vukavuka ena isulu vutinisipi se lineni, se wa* ni isulutali, se na cava ga e caka mai na kulinimanumanu, me tukuni kina ni sa savasava se dukadukali.”
^ Bau rabailevu toka na ibalebale ni vosa vakaIperiu e vakadewataki me “vukavuka,” e rairai wili kina na veimataqali mate ni kuli e dau veidewavi. De okati tale ga kina na mate e tauva na isulu kei na vale.


text:
Na Cava na iBalebale ni 666?
Kena isau vakaivolatabu
E tukuni ena Vakatakila na yaca se na naba 666, e dusia na manumanu kila e vitu na uluna, tini na kena ileu, qai cabe mai wasawasa. (Vakatakila 13:1, 17, 18) Na manumanu qo e vakatakarakarataka na veika vakapolitiki kece kei vuravura, e lewai “ira na yavusa kece, na tamata kece, o ira na duivosavosa, kei na veimatanitu.” (Vakatakila 13:7) Na naba 666 e dusia na veika vakapolitiki, qori na ka vakasisila ena mata ni Kalou. Ena sala cava?
E tiko na kedra ibalebale. Na yaca e soli vakalou e tiko na kedra ibalebale. Kena ivakaraitaki o Eparaama, na Kalou e solia vua na yaca qori qai kena ibalebale “Tama e Vakacerecerei.” E muri sa qai vakatokayacataki koya me o Eparama, kena ibalebale “Tamadra e dua na iLala”. Ni yalataka na Kalou vua ni na yaco me “tamadra na veimatanitu.” (Vakatekivu 17:5, ivakamacala e ra) E va tale ga qori nona vakatokayacataka na Kalou na manumanu ina naba 666 me dusia na nona itovo se na veika ena cakava.
Na naba ono e dusia ni sega ni taucoko. E dau vakayagataki na naba ena iVolatabu me dusia na ivakatakilakila ni dua na ka. Na naba vitu e dusia na taucoko se uasivi. Na ono e vakaibalebaletaka e dua na ka e sega ni taucoko se cala ena mata ni Kalou. E rawa ni dusi ira na meca ni Kalou.—1 Veigauna 20:6; Taniela 3:1.
Cavuti vakatolu me vakabibitaki. So na gauna na iVolatabu e dau vakabibitaka vakatolu e dua na ka. (Vakatakila 4:8; 8:13) Na yaca 666 e vakabibitaka ni ka vakasisila vua na Kalou na veiliutaki vakapolitiki. Baleta nira sega ni vakayacora rawa na ka ena vakilai ni sa na veiliutaki na Matanitu ni Kalou, na vakacegu kei na sautu.
Na ivakatakilakila ni manumanu
E kaya na iVolatabu ni o ira e tiko vei ira na “ivakatakilakila ni manumanu kila,” era muri koya “ena qoroqoro,” era lai tini qarava tale ga. (Vakatakila 13:3, 4; 16:2) Era cakava qori nira doka nodra matanitu, kena ivakatakarakara, se na kena mataivalu. E kaya na ivola The Encyclopedia of Religion: “E sa vaka me ka ni lotu ena gauna qo na boletaki vanua.” a
E volai vakacava e ligadra imatau se yadredra na ivakatakilakila ni manumanu? (Vakatakila 13:16) Na Kalou e vakaroti ira na matanitu o Isireli: “Vesuka mera ivakananumi e ligamuni, mera vaka na ivau ni ulu e yadremuni.” (Vakarua 11:18) Sega ni kena ibalebale qori mera biuta sara ga na ivakatakilakila e ligadra se yadredra. Ia me dusimaka ga nodra vakasama kei na ivakarau ni lomadra na vosa ni Kalou. Na naba 666 e ivakatakilakila ni manumanu, qori e dusi ira tiko era vakalaiva me liutaki ira na veika vakapolitiki. Era na sotava kina na cudru ni Kalou.—Vakatakila 14:9, 10; 19:19-21.
a Raica tale ga na ivola Nationalism in a Global Era, tabana e 134, kei na Nationalism and the Mind: Essays on Modern Culture, tabana e 94.


text:
Translating…
Rawa ni yavalatiis a global, kabani ni vakauitukutuku kei na veivakamarautaki. Kaukauwa mai na kena dui tekinolaji vakaikoya, Na mashable sai koya na ivurevure ni veika vakacakacaka, lewena na itovo vakalivaliva kei na veivakamarautaki me baleti ira na kena dausarasara yalodina ka veivakauqeti e vuravura raraba.
©Vakadrqa rawa ni 2020, Inc. Dodonu kece e Taqomaki.
Rawa ni yavalati, MashBash and Mashable House are among the federally registered trademarks of Ziff Davis, LLC and may not be used by third parties without explicit permission.


text:
TAURI VAKATIKITIKI NA COACH NI FIJIAN DRUA ENA VUKU NI COVID.
Written by Maria Solomone on April 1, 2022
E tauri vakatikitiki tiko ena gauna o Mick Byrne na dau ni veivakatavuli veiliutaki ena timi ni Swire Shipping Fijian Drua ena vuku ni Covid-19.
Swire Shipping Fijian Drua head coach-Mick Byre:pc-couriermail.com.au
Ena sega ni na tiko vata kei ratou na timi ena nodratou na sota na  kei na Waratahs,ka ratou sa gole tale ga ki Goldcoast na timi me baleta na i ka 7 kei na i ka 8 ni rauni ni sotasota ni Super Rugby Pacific ena kena vakilai tale ga na veisau ni draki ena Vualiku kei New South Wales.
Vakaraitaka na CEO-Brian Thorburn dina mada ga ni a soli vei ratou na gauna lekaleka me ratou toki kina,kei na 55 taucoko na kedratou i wiliwili,oka kina na i vakalesilesi,e kalougata ni ratou sa raica e dua na vanua me ratou tiko kina mai Goldcoast ka vakabibi na rara me ratou dau vakavakarau kina.
Fijian Drua rau na veiqedravu kei na Waratahs 8:45pm ena bogi ni kua.
source:fijivillage


text: 33 Qo na vosa ni veivakalougatataki e cavuta o Mosese na tamata ni Kalou dina vei ira na Isireli ni bera ni mate.+2 E kaya:“O Jiova—e lako mai Saineai,+O koya tale ga e cilavi ira mai Sia.E serau ena lagilagi o koya mai na veiulunivanua ena yasayasa o Perana,+Qai tu vata kei koya na iwiliwili levu ni agilosi yalosavasava,*+Era tiko ena ligana i matau o ira na nona qaqa.+3 E dau karoni ira nona tamata.+Na nodra yalosavasava kece era tu e ligamuni.+Era dabe tiko e yavamuni.+Era tekivu vakarogoca na nomuni vosa.+4 (E solia vei keimami o Mosese e dua na ivakaro, e dua na lawa,+Me ivotavota ni ivavakoso i Jekope.)+5 E qai tui e Jesuruni*+ o koya,Nira soqoni kece mai na nodra iliuliu na tamata,+Kei na yavusa kece ni Isireli.+6 Me bula o Rupeni, me kua ni mate,+Mera kua ni le lailai na nona tamata.”+7 E qai cavuta o koya na vosa ni veivakalougatataki qo vei Juta:+“I Jiova, ni rogoca mada na domo i Juta:+Moni qai kauti koya lesu mai vei ira na nona tamata.Na ligana sa taqomaka* na ka e taukena o koya,Ni vukei koya tale ga vei ira na kena meca.”+8 Ena vuku i Livai e kaya o koya:+“Na nomuni* Camimi kei na nomuni Urimi+ e nona na tamata e yalodina vei kemuni,+O koya oni vakatovolea mai Masa.+Oni tekivu vala kei koya ena wai e Meripa,+9 Na tamata e tukuna vua na tamana kei na tinana, ‘Au sega ni lomani rau.’E sega mada ga ni kauaitaki ira na tuakana se tacina,+E vakawaletaki ira tale ga na luvena.Nira maroroya na nomuni vosa,Ra qai muria na nomuni veiyalayalati.+10 Laiva mera vakasalataki Jekope ena nomuni lewa+Kei ira na Isireli ena nomuni Lawa.+Laiva mera vakama na ka boivinaka me talei vei kemuni*+ na kena iboiKei na isoro taucoko ena nomuni icabocabonisoro.+11 Kemuni Jiova, ni vakalougatataka mada ga nona kaukaua,Ni marautaka tale ga na cakacaka ni ligana.Ni musuka na yavadra* era vorati koya,Mera kua tale ni duri rawa o ira na cati koya.”12 Ena vuku i Penijamini e kaya+ o koya:“Laivi koya e dau lomana o Jiova me tikovakacegu ena vukuna,Ni vakarurugi koya tiko ena siga taucoko,Ena tiko o koya ena maliwa ni tabana.”13 Ena vuku i Josefa e kaya+ o koya:“Me vakalougatataka na nona vanua o Jiova+Ena veika talei mai lomalagi,Ena tegu kei na wai mai na vure e ra,+14 Ena veika talei e vakatubura na matanisigaKei na veika talei e vuataki e veivula,+15 Ena veika talei mai na veiulunivanua+ makawa*Kei na veika talei ni veidelana tudei,16 Ena veika talei ni vuravura kei na ka e sinai tu kina,+Kei na veivakadonui i koya e tiko e loma ni kau vakavotona.+Mera tau e ulu i Josefa,Ena buradelai koya e digitaki vei ira na tacina.+17 Na kena totoka e vaka na imatai ni luvenibulumakau tagane e sucu,Kei na nona ileu, na ileu ni bulumakau tagane kila.Ena biliga* kina na veimatatamataKece ina iyalayala kei vuravura.O ira qori na oba vakaoba na Ifireimi,+O ira tale ga na veiudolu na Manasa.”18 Ena vuku i Sepuloni e kaya+ o koya:“Mo marau vakalevu Sepuloni ena nomu lako yani,O iko tale ga Isakari ena nomu veivalelaca.+19 Era na kaciva na veimatatamata ina ulunivanua.Era na cabora e kea na isoro ni yalododonu.Nira na kauta mai na iyau era bini tu* e wasawasaKei na iyau e vunitaki ena nuku.”20 Ena vuku i Kata e kaya+ o koya:“Me kalougata o koya e vakalevutaka na iyalayala i Kata.+E davo voli e kea me vaka na laione,Ni vakarau tu me basuraka na liga kei na qavokavoka.21 Ena digitaka o koya na imatai ni iwasewase me nona,+Ni sa maroroi+ tu e kea na nona ivotavota na vunilawa.Era na kumuni vata mai na iliuliu ni tamata.Ena tauca o koya na yalododonu i Jiova,Kei na nona lewa vei ira na Isireli.”22 Ena vuku i Tani e kaya+ o koya:“E luve ni laione o Tani.+Ena lade mai Pasani.”+23 Ena vuku i Nafitalai e kaya+ o koya:“Sa mamau o Nafitalai ena veivakadonuiQai sinai ena veivakalougatataki i Jiova.Lai taukena na ra kei na ceva.”24 Ena vuku i Aseri e kaya+ o koya:“Me vakalougatataki o Aseri ni vakaluveni.Mera vakadonui koya mada ga na tacina,Me tonia* na yavana ena waiwai.25 E kaukamea qai kopa na nomu loka ni matamata,+O na qai tikovinaka ena nomu veisiga kece.*26 E sega ni dua e tautauvata kei na Kalou dina+ i Jesuruni,+E vodo takosova na lomalagi me vukei kemuniE vodo tale ga ena dela ni o ena nona lagilagi.+27 E ivakaruru na Kalou mai na gauna makawa sara,+E tabei kemuni na ligana tawamudu.+Ena vakatalai ira tale ga na meca mai matamuni,+Ena qai kaya, ‘Vakawabokotaki ira!’+28 Era na tiko vakacegu na Isireli,Ena tu taudua na vure i JekopeEna vanua ni covuata kei na waini vou,+Ena miri na tegu+ mai na kena lomalagi.29 Moni marau na Isireli!+O cei tale e vakataki kemuni,+Na matatamata e marautaka tiko na veivakabulai i Jiova,+Na nomuni isasabai ni itataqomaki+Kei na nomuni iseleiwau lagilagi?Era na vakamalumalumu e matamuni na kemuni meca,+Oni na butuka tale ga na dakudra.”*


text:
Na delana Rogolevu
Kalivari au nanumi iko lesu
Colati kina na kauvelatai
Kalivari rogolevu tu e dai
Sa dodonu meda liaca,
nona mate na luve ni tamata
Na mesaia,noda I vakabula
Nona mate meda bula e rukuna
Sega sara na yalo loloma,
ena I viri kei na I roba
Lako galu, sega na vosa
Ki uluna na wa vakavotona
Nona yaco ki delana
na sotia ni roma era yadra
Pailato ni qai kacivaka
Dou vakota na luveni tamata
Sa rube cake tu ki lagi,
vakaloloma na luve ni lagi
Na rarawa vutugu e vosota
saresarena e baci lau coka
Na wekaqu ko bau kauwai
Sa dodonu mo veisau mai
Nona loloma boko kina nomu ca
Mo lotu dina ka mo cuva ki vua


text: 2 Ni sucu oti o Jisu mai Peceliema+ e Jutia ena gauna i Eroti*+ na tui, eratou qai yaco yani i Jerusalemi na dauraikalokalo mai na Tokalau,2 eratou taroga: “I vei o koya e sucu me nodra tui na Jiu?+ Keitou raica mai na Tokalau na nona kalokalo, keitou mani lako mai me keitou vakarokoroko* vua.”3 Ni rogoca qo o Tui Eroti, dua na ka nona lomaleqa, era lomaleqa tale ga na lewe i Jerusalemi kece.4 Mani kacivi ira kece na iliuliu ni bete kei na vunivola* me taroga na vanua ena sucu kina na Karisito.*5 Era kaya vua: “Mai Peceliema+ e Jutia, me vaka e vola na parofita:6 ‘O iko Peceliema ena vanua o Juta, o sega sara ga ni koro beci vei ira na kovana kei Juta, ni na basika vei iko e dua na iliuliu, ena vakatawai ira na noqu tamata na Isireli.’”+7 E qai kacivi ratou lo na dauraikalokalo o Eroti, e tarogi ratou vakamatailalai me kila na gauna a basika kina na kalokalo,8 ia ni talai ratou i Peceliema, e kaya: “Dou lai vaqara vinaka na gone lailai, ni dou kunea, dou qai tukuna mai meu lai cuva tale ga vua.”9 Ni ratou rogoca oti na vosa ni tui, ratou biubiu sara, ia kila na cava, na kalokalo ga eratou a raica mai na Tokalau+ sa liu tale vei ratou, e lai toka donuya sara na vanua e tiko kina na gone.10 Dua na ka nodratou marau ni ratou raica na kalokalo.11 Ni ratou curu i vale eratou raica na gone kei Meri na tinana, ratou tekicuva me ratou vakarokoroko vua. Ratou dolava nodratou taga ni yau qai solia vua na nodratou iloloma—na koula, na drega boivinaka, kei na mura.*12 Ia a vakasalataki ratou na Kalou ena tadra,+ eratou sega ni suka kina vei Eroti, eratou mani muria e dua tale na sala ni ratou suka i nodratou vanua.13 Ni ratou sa lako, e qai rairai ena tadra vei Josefa na agilosi i Jiova,*+ e kaya: “Tucake, kauta na gone kei tinana, dro i Ijipita, qai lesu mai keu sa tukuna yani, sa na vakarau vaqara na gone o Eroti me vakamatea.”14 Mani cavutu o Josefa ena bogi ya qai kauta na gone kei tinana, ratou gole i Ijipita.15 E tiko e kea me yacova ni mate o Eroti, me vakayacori kina na vosa i Jiova* vua na nona parofita ni kaya: “Au kacivi luvequ mai Ijipita.”+16 E tuburi Eroti na cudru katakata ni sa kila ni ratou lawakitaki koya na dauraikalokalo, mani vakarota mera vakamatei kece na gonetagane lalai era yabaki rua lako sobu e Peceliema kei na veivanua volekata, me vaka na balavu ni gauna e kila mai na nona vakatarogi ratou na dauraikalokalo.+17 Qo e vakayacori kina na vosa a cavuta na parofita o Jeremaia ni kaya:18 “E rogo e dua na domo mai Rama, na tagi kei na qoqolou. E tagicaki ira na luvena o Raijeli,+ e bese ni vakacegui nira sa yali kece.”+19 Ni sa mate o Eroti, e qai rairai mai Ijipita vei Josefa na agilosi i Jiova* ena tadra,+20 e kaya: “Tucake, kauta na gone kei tinana, lako ina vanua o Isireli, nira sa mate o ira era via vakamatea tiko na gone.”21 Mani cavutu o Josefa qai kauta lesu na gone kei tinana ina vanua o Isireli.22 Ia ni rogoca ni sa veiliutaki o Arikelo me isosomi kei Eroti na tamana, e rere ni lesu i Jutia. Mani dro ina yasayasa o Kalili+ me vaka e vakarota vua na Kalou ena tadra.+23 Lai tiko sara ena dua na koro e yacana o Nasareci,+ me vakayacori kina na ka era tukuna na parofita: “Ena vakatokai me kai Nasareci.”*+


text:
Mera Vakavulici Luvedra Vakacava na iTubutubu ena ka e Baleta na Veiyacovi?
Kena isau vakaivolatabu
O cei me vakavulici ira na gone ena ka e baleta na veiyacovi? E kaya na iVolatabu ni qori e nodrau itavi na itubutubu. Raica mada eso na vakatutu era kaya e levu na itubutubu ni yaga:
Kua ni madua. Na iVolatabu e sega ni wereubiubi ena veika me baleta na veiyacovi se na gacagaca ni veiyacovi. A kaya tale ga na Kalou vei ira na Isireli mera vakavulici “na gone” ena veika qori. (Vakarua 31:12; Vunau ni Soro 15:2, 16-19) Vukei luvemu me raica ni sega ni ka vakamadua na kena veitalanoataki na ka e baleta na veiyacovi se na gacagaca ni veiyacovi.
Vakamacala vua ni tubu cake tiko. Kua ni waraka me sa vakila o luvemu na veiveisau e yagona, mo qai vakamacalataka vua na ka e baleta na veiyacovi. Ni tubu cake tiko o luvemu, vakamacala vakalalai vua me veiganiti kei na nona yabaki ni bula.—1 Korinica 13:11.
Veivakavulici ena ivakatagedegede savasava. Ena rairai vakavulici ena so na koronivuli na ka e baleta na veiyacovi. Era uqeti kina na itubutubu ena iVolatabu mera okata ena nodra ivakamacala vei luvedra na rai donu me baleta na veiyacovi kei na ivalavala savasava me vakayacori kina.—Vosa Vakaibalebale 5:1-23.
Rogoci luvemu. Kua ni cudru se vakalewai luvemu ni taroga e dua na ka me baleta na veiyacovi. Mo ‘totolo ga ni vakarorogo, qai berabera ni vosa.’—Jemesa 1:19.
Taqomaki luvemu me kua ni vaqaseni
Vakasamataka na ituvaki e rawa ni basika. Saga mo kila na sala era dau lawakitaki ira kina na gone na dauveivaqaseni.—Vosa Vakaibalebale 18:15; raica na wase 32 ni ivola Questions Young People Ask—Answers That Work, Volume 1.
Kauaitaka na bula i luvemu. Era sega ni nuitaki kece na tamata, mo qarauna gona o cei o tataunaka kina na luvemu. Kua tale ga ni laiva na luvemu me lako vakaveitalia.—Vosa Vakaibalebale 29:15.
Vakavulici luvemu me talairawarawa ga ena veika vinaka. E dodonu mera talairawarawa na gone vei ira na itubutubu. (Kolosa 3:20) Ia ke o vakavulici luvemu me talairawarawa vei ira kece era qase vua, ena rawarawa sara nona vaqaseni. Na itubutubu lotu vaKarisito me kaya vei luvena: “Ke dua e tukuna mo cakava na ka e sega ni taleitaka na Kalou, kua ni cakava.”—Cakacaka 5:29.
Vakatovotovo. Vukei luvemu ena ka me cakava ke via vakasagai koya e dua ni o yali tu. Drau vakatovotovotaka rawa eso na ituvaki, me rawa ni kaya ena doudou o luvemu: “Kua! Au na tukuni iko!” qai dro tani vakatotolo. Ena rairai vinakati mo vosa “tiko ga vei ira na luvemu,” mera kua kina ni guilecava.—Vakarua 6:7, Contemporary English Version.


text:
Virginia
Virginia e dua na ituvaki ena veiyasana ni ceva tokalau kei na ra ni Lomadonu-Atalanitika e Amerika ka tiko ena maliwa ni Atalanitika Tai kei na Ulunivanua Appalachian. Na veivanua kei na draki ni Virginia era sa dau veisautaka na Ulunivanua Karakarawa Batibatina ni ra kei na Chesapeake Toba, ka vakarautaka na kila vei ira na kena flora kei na fauna. Na kena ituvaki koroturaga ni Virginia o Richmond; Na lelevu e dua na siti levu e Virginia Baravi, ka sa lelevu sara na Fairfax ni yasayasa me subtabana. Na Virginia ni iwiliwili nei e tautauvata kei na 2019 sa sivia na 8,54 milioni.


text: 5 Meu lagasere mada vei koya au lomanaNa sere qo e baleti koya au lomana kei na nona loganivaini.+Nona loganivaini o koya au lomana e tiko ena dua na delana bulabula.2 E kelia o koya, e kauta tani na vatu.E tea kina na vaini damudamu vinaka,E tara e lomadonu e dua na valececere,E taya kina e dua na ikeliniwaini.+E nuitaka tiko ga me vuataka na vuanivaini vinaka,Ia e qai vuataka na vuanivaini ca.+3 “Kemuni na lewe i Jerusalemi kei na lewe i Juta,Moni lewai au mada kei na noqu loganivaini.+4 Na cava tale me caka ina noqu loganivainiAu se sega ni cakava?+Ia niu nuitaka me vuataka na vuanivaini,E vuataka ga na vuanivaini ca?5 Yalovinaka, meu tukuna vei kemuniNa ka au na cakava ena noqu loganivaini:Au na kauta tani na kena baEna vakamai.+Au na basuka na kena baivatuEna buturaki.6 Au na cakava me vanua lala,+Ena sega ni koti se kutaritaki.Ena tubu kina na kau vakavotona kei na co ca,+Au na vakarota na o me kua ni tau kina na uca.+7 Na loganivaini nei Jiova ni lewe vuqa* na vuvale ni Isireli,+O ira na lewe i Juta na iteitei e taleitaka.E nuitaka tiko ga na lewadodonu,+Ia raica! era lewa ca.Na ivalavala dodonu,Ia raica! na tagi ni rarawa.”+8 Ena rarawa o ira na vakaikuritaka na vale ina vale+Era semata e dua na were ina dua na were+Me sega tale ni dua na vanua e voMoni tiko ga vakataki kemuni ena vanua!9 E bubului e daligaqu o Jiova ni lewe vuqaNi levu na vale lelevu totokaEna domobulatakiEna sega ni tawani.+10 Na loganivaini e tini na eka ena rawa kina e dua na ivakarau paca*Kei na dua na ivakarau omeri* sorenikau ena rawa kina e dua na ivakarau efa.*+11 Era rarawa o ira na yadra vakamataka mera gunu,+Era tiko ga me yacova na bogi mera mateni ena waini!12 Era qiria na api kei na ivakatagi vakawaNa tibereli, na bitunivakatagi, kei na waini ena nodra kanavata.Ia era sega ni kauaitaka na cakacaka i JiovaEra sega ni raica na cakacaka ni ligana.13 Era na kau gona vakavesu na noqu tamataNi lailai na ka era kila,+Na nodra tamata rogo era na walokai,+Kei na nodra tamata kece era na karamaca.14 Ena vakalevutaki koya gona o iBulubulu*Ena dalaga vakalevu sara na gusuna,+Na nona turaga, na nona ilala levu dau ue, kei ira na marautaki koyaEra na lako sobu kina.15 Ena cuva na tamataEna vakamalumalumutaki na lewenivanuaEna vakamalumalumutaki na matadra na viavialevu.16 Ena vakacerecerei o Jiova ni lewe vuqa ena nona lewa*Ena vakarokorokotaki koya ga na Kalou dina, na Yalosavasava,+ ena ivalavala dodonu.+17 Era na kana na lami ena kedra vanua veicoEra na kana na vulagi ena nodra vanua lala na manumanu vakani vinaka.18 Era rarawa o ira na dreta mai na nodra cala ena dali ni lasuKei na nodra ivalavala ca ena wa ni kareti19 Era kaya: “Me vakatotolotaka o koya na nona cakacakaMe yaco totolo mai meda raica.Me yaco ga na nona inaki* na Yalosavasava ni IsireliMeda rawa ni kila!”+20 Era rarawa o ira na kaya ni vinaka na ca, e ca na vinaka,+Era veisautaka na butobuto me rarama, na rarama me butobutoEra veisautaka na ka wiwi me kamikamica, na kamikamica me wiwi!21 Era rarawa o ira na nanuma nira vukuEra nanuma nira yalomatua!+22 Era rarawa o ira na gunuva vakalevu na wainiKei ira era kenadau ena vakarautaka na gunu,+23 Era talaca na tamata ca nira vaqumi+Era sega ni lewa vakadodonu na tamata yalododonu!+24 O koya gona, me vaka ga na kama ni vunicovuata ena yameyame ni bukaKei na co madu ni yameca na bukawaqa,Ena vuca na wakadra,Ena veicaginayaki na sedra me vaka na pauta,Nira cata na lawa* i Jiova ni lewe vuqa,Era beca na nona vosa na Yalosavasava ni Isireli.+25 Oya na vuna e waqa kina na cudru i Jiova vei ira na nona tamataEna dodoka na ligana vei ira me mokuti ira.+Ena sakure na veiulunivanuaNa yagodra mate ena vaka na benu e gaunisala,+Ena vuku ni ka kece qo, ena sega ni oti na nona cudruIa e dodoka tiko ga na ligana me veimoku.26 E vakaduria o koya e dua na kaunikuila ina matanitu yawa,+E kaluvi ira mera lako mai na iyalayala kei vuravura,+Raica! e totolo sara na nodra lako mai.+27 E sega ni dua vei ira e oca se bale.E sega ni dua e sosovu se moce.Na beleti ni tolodra e sega ni tasere,Se cavuka na wa ni nodra ivava.28 E gata kece na nodra gasau,E loveci* kece na nodra dakaititi.Na ququ ni nodra ose e vaka na vatu gata,Kei na yava ni nodra qiqi e vaka na cagi kaukaua.+29 Era tagi me vaka na laioneEra tagi me vaka na luvenilaione.*+Era na kudru mera toqova na kedraEra kauta qai sega ni dua me vakabula.30 Ena siga oya era na kudruva na kedraMe vaka na vadugu ni wasawasa.+O koya e raica na vanua ena raica na butobuto ni rarawaSa butobuto mada ga na rarama ena vuku ni o.+


text:
Indianapolis vinaka duadua ni liu veilakoyaki vakaitaukei jeti Charter, Fort Wayne, Evansville, Veiqaravi ni kabani ni rede ni waqavuka ni maliwa lala ena Indy volekati au kacivi 866-435-1027 me baleta na malanivosa totolo ena luxurious na yavaqu lala dro mai se ki na Indy na iwasewase me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa 866-435-1027!
Me baleta na bisinisi ni vuka, na veiqaravi ni tu e vakarautaka e dua na vanua vakaitaukei kina na ira na itokani e rawa ni liutaka na bose ni bisinisi ka sega ni vakataotaki vinaka duadua ni nodra gauna ni veilakoyaki. Na nomudou dro rawa dau vakavodoki iko mai ena dua na rara ni waqavuka voleka yani ki na nomu itikotiko kei na kauti iko ki na dua voleka cake ki na nomu icavacava, vakalailaitaki na gauna e gadrevi me baleta na veilakoyaki ni qele nomu ilakolako.
Na lisi ni na veiqaravi eda solia
Mid vakaitaukei ni levu ni jeti Charter
Bibi vakaitaukei jeti Charter vuka
Turboprop vakaitaukei jeti Charter
Lala yavaqu vakaitaukei jeti Charter
Isau ni vakaitaukei jeti Charter
Nanuma na gauna o ya, vakacegu, kei na betena na vosa e so na tamata era na nanuma beka ni gauna era nanuma kina ni lisitaki na jeti vakaitaukei
Era na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei ena Indiana. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.
O rawa ni vakamatatataka na mataqali kakana mo namaka, na brands ni yaqona o vinakata kei na iwiliwili ni era se itokani o gadreva mo kauta tiko. Sa rawa me vakarawarawataka me vaka na veika e gadrevi ena nomu.
You might find Empty leg deal from or to Indiana area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.
Dikeva rawa na nomu na siti voleka duadua e ra me ikuri ni itukutuku ena waqavuka yadua chartering ena Indiana.
Private Jet Charter Flight Service Near Me Indiana
rede vakaitaukei na jeti Illinois | private jet rental Indianapolis


text:
Gauna Cava e Tekivu Buli Kina na Lomalagi kei na Vuravura?
Kena isau vakaivolatabu
E sega ni tukuna na iVolatabu na gauna e tekivu bulia kina na Kalou na lomalagi kei na vuravura, se na balavu ni gauna e bulia kina. E kaya ga: “Ena ivakatekivu, e bulia na lomalagi kei na vuravura na Kalou.” (Vakatekivu 1:1) E sega ni tukuna vakamatata na iVolatabu se yaco ena gauna cava na “ivakatekivu.” Ia e vakamacalataki ena Vakatekivu na veitaravi ni ka e yaco ni bera ni tekivu na ono na siga ni bulibuli.
E 24 na aua na siga ni bulibuli?
Sega. Ni cavuti ena iVolatabu na “siga,” e rawa ni vakaibalebaletaka na duidui gauna, vakatau ena ka e veivosakitaki tiko. Kena ivakaraitaki, e vakamacalataki ena iVolatabu na veika e buli ena dua na siga.—Vakatekivu 2:4.
Na cava e yaco ena ono na siga ni bulibuli?
E veisautaka na Kalou na vuravura e ‘bera ni vakarautaki qai laladidi’ ina dua na itikotiko e rawa nira bula kina na tamata kei na manumanu. (Vakatekivu 1:2) Sa qai bulia na veika bula e vuravura. E vakamacalataka na iVolatabu e ono na ka e yaco ena siga ni bulibuli:
iMatai ni Siga: E cakava na Kalou na rarama me cilava mai na vuravura me wasea kina na siga kei na bogi.—Vakatekivu 1:3-5.
iKarua ni Siga: E bulia na Kalou na maliwalala, se wasea na wai ena dela ni vuravura kei na wai e maliwalala.—Vakatekivu 1:6-8.
iKatolu ni Siga: Sa qai cakava na Kalou me mamaca na vanua. E bulia tale ga na kau kei na co.—Vakatekivu 1:9-13.
iKava ni Siga: E vakavuna na Kalou me rarama mai e vuravura na siga, vula kei na kalokalo.—Vakatekivu 1:14-19.
iKalima ni Siga: E bulia na Kalou na veika bula e wai kei na manumanuvuka.—Vakatekivu 1:20-23.
iKaono ni Siga: E bulia na Kalou na manumanu e vuravura kei na tamata.—Vakatekivu 1:24-31.
Ni sa oti na nona bulibuli na Kalou ena ikaono ni siga, sa qai vakacegu mai na nona cakacaka se sa cegu na nona bulibuli.—Vakatekivu 2:1, 2.
E donu na ka vakasaenisi e volai ena Vakatekivu?
E sega ni vakamacalataki vakasaenisi na itukutuku ni bulibuli ena iVolatabu. Ia e vakamacalataki ga ena sala me matata kina vei ira na dauwiliwili ena gauna mada ga vakaivolatabu, na veitaravi ni ka e bulia na Kalou. E duavata na ka e kaya na iVolatabu kei na veika saenisi me baleta na bulibuli. E kaya o Robert Jastrow e dau dikeva na vuravura kei na maliwalala: “E duidui na ivakamacala, ia e duavata na ka e tu ena maliwalala kei na ka e tukuna na iVolatabu me baleta na itekitekivu ni bula; na veitaravi ni ka e yaco me yacova ni buli na tamata.”
Gauna cava e buli kina na siga, vula kei na kalokalo?
Sa buli oti tu na siga, vula kei na kalokalo ni tiki ni “lomalagi” ena “ivakatekivu.” (Vakatekivu 1:1) Ia e sega ni laurai mai vuravura na rarama kece qori ni sa rui vavaku na maliwalala. (Vakatekivu 1:2) Sa laurai ena imatai ni siga na rarama, ia e sega ga ni kilai na vu ni rarama. Sa qai rarama vinaka mai na maliwalala ena ikava ni siga. E tukuni ena iVolatabu ni sa qai “vakararamataki vuravura” na siga, vula kei na kalokalo, qori na ka ena raica e dua e bula e vuravura.—Vakatekivu 1:17.
Na cava e tukuna na iVolatabu me baleta na dede ni vuravura?
E sega ni volai ena iVolatabu na dede ni bula ni vuravura. E tukuni ga ena Vakatekivu 1:1 na itekitekivu ni lomalagi kei na vuravura. E sega ni veisaqasaqa qori kei na itukutuku vakasaenisi me baleta na dede ni vuravura.